Ambasador Fabrici za K1 - Zajednička budućnost regiona u Evropi - EU Delegacija u Srbiji\nAmbasador Fabrici za K1 – Zajednička budućnost regiona u Evropi\nPočetak druge faze Međustranačkog dijaloga, odnosi Beograda i Prištine, proces vakcinacije i borba protiv Kovida 19 bile su glavne teme intervjua šefa Delegacije Evropske unije u Srbiji, ambasadora Sema Fabricija, za jutarnji program televizije K1.\nNa pitanje kako ocenjuje jučerašnji sastanak predsednika Spoljnopolitičkog odbora Evropskog parlamenta Dejvida Mekalistera i predsednika Narodne skupštine Republike Srbije Ivice Dačića, kojim se nastavlja Međustranački dijalog, šef Delegacije EU ocenjuje da se radi o pozitivnom prvom koraku nove faze ovog procesa.\n„Trebalo bi to da pozdravimo to kao nastavak procesa koji se događao pre prošlogodišnjih izbora. Juče je i sa evropske i sa srpske strane priznato da će ovaj dijalog biti koristan, da je takođe neophodan kako bi pomogao da se sve političke snage ponovo angažuju i uključe u reforme, naravno uoči narednih izbora. Mislim da nam je potrebno malo vremena da definišemo sadržaj tema i stavki na agendi. Rekao bih da je ovo svakako pozitivan korak, znate da su Evropski parlament i brojne strane ovde u zemlji tražile ovaj dijalog“, navodi ambasador Fabrici, i dodaje kako je neophodno da se ojača demokratski sistem kako bi sve političke snage mogle da podrže reforme.\nEvropske integracije su proces i nemoguće je davati precizne datume, ali što Srbije bude više radila na evropskom putu, pre će se sam proces završiti, ocenio je ambasador Fabrici.\n„Mnogo toga se dešava i važno je ne zaboraviti i sve podsetiti na ogroman posao koji mi radimo, parlament je samo jedan deo. Mnogo drugih stvari radimo u raznim oblastima – inovacije, poljoprivreda, građevinarstvo, zaštita životne sredine, digitalna agenda, i zaista, mnogo toga je pred nama“, kaže šef Delegacije EU.\nKao pozitivan znak, ambasador Fabrici vidi posetu specijalnog predstavnika EU Miroslava Lajčaka regionu.\n„On je hteo da proputuje region odmah nakon izbora u Prištini, dakle Evropska unija je zainteresovana za ovaj region i želi da pomogne. Ne dolazi naravno ni sa kakvim ultimatumom, nikada ne dolazi tako, EU se ne bavi politikom ultimatuma. Treba sačekati da on dođe, da se sastane sa nadležnima i da iskaže svoj stav u medijima. Za nas, dijalog je prioritet radi normalizacije odnosa Prištine i Beograda, i to je jedan od ključnih elemenata za približavanje ovog regiona EU“.\nGovoreći o aktuelnoj situaciji u borbi protiv pandemije koronavirusa, ambasador Fabrici kaže da se sve države nalaze u istoj poziciji i da pokušavaju da nađu balans između zdravstvenih mera i ekonomije.\n„Naš odnos sa Vladom je snažan a moja uloga jeste da omogućim da volja, spremnost i želja da se približite Evropskoj uniji, a treba biti fer i reći da Srbija sprovodi uspešnu vakcinaciju. Takođe je tačno da ekonomija Srbije je najmanje pogođena u odnosu na ostatak Evrope, pogođena Kovidom. Kad pogledate brojke iz 2020. naravno vidimo da svi moraju da budu na oprezu, jer i sa vakcinacijom moramo da ostanemo na oprezu jer ova pandemija je nešto novo tek postoji godinu dana, menja se i moramo da budemo spremni. Ne bih rekao da je Srbija u potpuno drugačijoj poziciji u odnosu na druge zemlje EU jer Srbija je i geografski deo Evrope. Do sada je Srbija uspela da nađe uspešnu kombinaciju ekonomskih mera, smanjenja zatvaranja, vakcinacije ali moramo da ostanemo na oprezu i da budemo mudri“, zaključio je ambasador Fabrici.


Nastavak sjednice NSRS raspravom o Prijedlogu budžeta - Klix.ba\nNastavak sjednice NSRS raspravom o Prijedlogu budžeta\n4.12.2012. u 08:08\nSjednica Narodne skupštine Republike Srpske bit će nastavljena danas raspravom o Prijedlogu budžeta RS za narednu godinu.\nNastavak sjednice zakazan je za 10.00 sati, a poslanici će po hitnom postupku razmatrati Prijedlog zakona o izvršenju budžeta za 2013. godinu i po hitnom postupku Prijedlog zakona o doprinosima.\nMinistar finansija Republike Srpske Zoran Tegeltija izjavio je sinoć da je predviđeni budžet RS za narednu godinu 1,945 milijardi KM.\nTegeltija je naveo da je očekivani iznos ukupnih poreskih i neporeskih prihoda u budžetu RS u 2013. godini 1,531 milijardi KM.\n"Prijedlogom budžeta za 2013. godinu rashodi za lična primanja smanjeni su za 56,5 miliona u odnosu na ovu i iznose nešto više od 642 miliona KM“, rekao je Tegeltija, obrazlažući Prijedlog budžeta Republike Srpske za 2013. godinu.\n"Najveće povećanje u ovoj kategoriji odnosi se na borački dodatak. Predviđeno je da ovogodišnja izdvajanja za borački dodatak budu povećana sa 34,7 miliona na 49,3 miliona KM. Za program socijalnog zbrinjavanja radnika u ovoj godini izdvojeno je deset miliona maraka, a za 2013. planirano je 13 miliona KM", istakao je Tegeltija.\n"Ukupne subvencije iz budžeta smanjene su za oko tri miliona maraka u odnosu na ovu godinu i projektovane su na 114,2 miliona KM. U prijedlogu budžeta za 2013. predviđene subvencije za podsticaj izvoza su 20 miliona KM, a isti iznos planiran je za podsticaj razvoja privrede, za koji ove godine nije bilo izdvajanja iz budžeta“, istakao je Tegeltija.\n„Subvencije za razvoj poljoprivrede i sela i za Željeznice Republike Srpske ostale su identične ovogodišnjim i iznose 60, odnosno 25 miliona KM. Subvencije javnim medijima smanjene su sa 3,6 miliona na 1,7 miliona KM“, rekao je Tegeltija.\n"Grantovi za neprofitne organizacije smanjeni su sa milion na 400.000 KM, dok je grant za poslaničke klubove prepolovljen u odnosu na ovu godinu na 500.000 maraka. Grant za kulturu smanjen je sa ovogodišnjih 1,1 milion na 500.000 maraka, dok su tekući grantovi vjerskim i etničkim organizacijama i udruženjima sa 5,3 miliona `skresani` na 300.000 maraka“, istakao je Tegeltija.


Srbija na Staroj planini obeležava Dan biodiverziteta - Ekologija e-magazin : Ekologija e-magazin\nSrbija na Staroj planini obeležava Dan biodiverziteta\nPo podacima UNDP, zbog negativnog uticaja čoveka na životnu sredinu, u svetu godišnje nestane 27.000 vrsta, odnosno 74 vrste dnevno, a stopa izumiranja je 1.000 puta veća od procenjene "normalne" evolucione stope izumiranja.\nŽeljko Stanković — 20. May 2013.\nU Srbiji će Medjunarodni dan biodiverziteta (biološke raznovrsnosti), 22. maj, biti obeležen otvaranjem centra za posetioce u Parku prirode Stara planina, najavio je danas Program za razvoj Ujedinjenih nacija (UNDP).\n“U nedelje biodiverziteta obeležićemo i Evropski dan parkova, 24. maj, u zaštićenom području spomenik prirode Lazareva pećina kod Bora, a 26. maja je uspon na spomenk prirode Ostrovicu, kod Rudnika”, rekla je na konferenciji za novinare portfolio-menadžer UNDP Milena Kozomara.\nOna je istakla da je Srbija bogata biloškom raznovrsnošću jer na njenoj teritoriji postoji 45.000 vrsta biljnog i životinjskog sveta.\n“Biodiverzitet je i deo nacionalnog identiteta, poput Pančićeve omorike ili beloglavog supa, zbog čega je zaustavljanje gubitka biološke raznovrsnosti i degradacije eko sistema jedan od najvećih izazova zajednice”, rekla je Kozomara.\nOna je istakla da UNDP pomaže očuvnje biloške raznovrsnosti u 146 zemalja kroz više od 500 projekata vrednosti 1,5 milijardi dolara.\n“U Srbiji UNDP pomaže na primeni obaveza koji proističu iz potpisane Konvencije UN o biloškoj raznovrsnosti, koja je sada u fazi usaglašavanja globalnih sa nacionalnim ciljevima”, rekla je ona i dodala da se radi i na sprovodjenju projekta jačanja sistema zaštićenih područja Srbije, a UNDP pomaže i razvoj eko turizma i zaštiti prirode Vlasinskog jezera.\nDržavni sekretar Minisatrstva energetike, razvoja i zaštite životne sredine Mirko Grubišić ponovio je da će ove godine biti izmenjen Zakon o zaštiti prirode koji kao krovni zakon čuva bilošku raznovrsnost Srbije.\n“U narednim godinama očekujemo povećanje procenta učešća zaštićenih područja na teritoriji Srbije”, rekao je on i dodao da se na tome intenzivno radi.\nProfesor na Biološkom fakultetu u Beogradu Vladimir Stevanović podsetio je da u Srbiji postoji 464 zaštićenih područja i 797 zaštićenih biljnih i životinjskih vrsta.\nOn je ukazao da raznolikost biljnih i životinjskih vrsta je najviše ugrožava aktivnost ljudi – sve veći rast populacije, uništavanje staništa, širenje invazivnih vrsta, zagadjivanje i prekomerna eksploatacija prirodna bogatstva.\nStevanović smatra da su u Srbiji ugroženi nacionalni parkovi, kao retke oaza zaštićene prirode, pre svega prekomernom izgradnjom.\nSrbija ima pet nacionalnih parkova, 98 rezervata prirode, 16 predela izuzetnih odlika, 296 spomenika prirode i 24 parka prirode, zaštićena područja pokrivaju 518.204 hektara ili oko 5,8 odsto teritorije zemlje.\nPo podacima UNDP, zbog negativnog uticaja čoveka na životnu sredinu, u svetu godišnje nestane 27.000 vrsta, odnosno 74 vrste dnevno, a stopa izumiranja je 1.000 puta veća od procenjene “normalne” evolucione stope izumiranja.\nStručnjaci upozoravaju da ukoliko se izumiranje nastavi po sadašnjoj stopi, tokom narednih 30 godina moglo bi da nestane 20 odsto današnjih biljnih i životinjskih vrsta, što bi moglo da se uporedi jedino s katastrofom koja se dogodila pre 65 miliona godina kada su nestali dinosaurusi.\nOčuvani biodiverzitet doprinosi regulaciji klime jer umanjuje efekat gasova staklene bašte, održava kvalitet vazduha i vode, i ublažava suše i poplave.\nTags: biodiverzitetstara planina\nNext post Donatorska priredba u Rexu\nPrevious post Vetroparkovi u Srbiji - Najevropskiji projekat 2013.\nŽeljko Stanković, 15. May 2014.


Herceg: Organska poljoprivredna proizvodnja uslov za EU i velika šansa za razvoj - Privredna štampa\nPredsjednik Saveza udruženja organskih proizvođača FBiH Sejad Herceg izjavio je za Fenu da ta organizacija kroz svoje aktivnosti nastoji ukazati kupcima, proizvođačima i donosiocima odluka da je organska proizvodnja jedan od bitnih faktora za ulazak BiH u EU, s obzirom na to da je jedan od zahtjeva EU da tri posto poljoprivrednog zemljišta, kao i 10 posto ukupnih poticaja, bude namijenjeno za organsku proizvodnju.\nDodao je da bi ispunjavanjem tih uslova bile otvorene velike mogućnosti za zapošljavanje i samozapošljavanje, povećanje proizvodnje, smanjenje uvoza, rast BDP-a i niz pozitivnih efekata u zaštiti okoliša, što bi u konačnici doprinijelo razvoju BiH, odnosno povećanju standarda života, posebno u ruralnim područjima.\nHerceg je naveo da potražnja za organskom hranom u svijetu i dalje bilježi rast i da prognoze pokazuju da će se ona u narednih 20 godina povećavati za 10 do 15 posto, a u nekim zemljama i do 40 posto.\nIstakao je da bi ispunjavanjem spomenutih uslova EU bilo otvoreno na desetke novih radnih mjesta, što bi Bosnu i Hercegovinu dovelo na vodeće mjesto u regionu u oblasti organske proizvodnje.\nHerceg je rekao da im u narednoj sedmici predstoje promocije i sajmovi organske proizvodnje u Visokom, Zenici, Travniku i Bugojnu, a da je i resorni ministar Šemsudin Dedić najavio da će obići organske proizvođače.\nNaglasio je da Savez Organsko FBiH nastavlja s pružanjem podrške tom sektoru i na prostoru cijele jugoistočne Evrope, budući da je taj Savez osnivač mreže South East European Organic Network (SEEON) sa sjedištem u Berlinu.\nBiHEUSavez udruženja organskih proizvođača FBiHSEEON


Čubrilović preko Čajniča pokušao da namjesti posao „Nestro Petrolu“ - Leutar.net\nKancelarija za razmatranje žalbi BiH poništila je tender Narodne skupštine Republike Srpske (NSRS) za nabavku goriva, jer je utvrđeno kako se u tom postupku pogodovalo kompaniji „Nestro Petrol“.\nNaime, Narodna skupština Republike Srpske, kojom rukovodi Nedeljko Čubrilović, tražila je dobavljača goriva u vrijednosti od 85.400 maraka, a uslov je bio da ponuđač ima benzinske pumpe u 39 opština i gradova širom Srpske.\nIspostavilo se kako baš „Nestro Petrol“ u svim lokalnim zajednicama koje je nabrojala Narodna skupština Srpske ima pumpe, a u pojedinim, kao što je Čajniče, su i jedini kod kojih se može natočiti gorivo, pa je tako sva konkurencija automatski diskvalifikovana.\nTo su primjetili i u firmi „Naftaco“ iz Banjaluke koji su se žalili i uspjeli da ponište nabavku i to uz pomoć Gugle mape.\n„Prostim uvidom u Gugle mape jasno je da u navedenim opštinama benzinske pumpe ima samo „Nestro Petrol“ pa se ovakvim postupanjem očigledno pogoduje tačno određenom ponuđaču bez racionalnog objašnjenja za postavljanje ovakvih zahtjeva“, navela je firma „Naftaco“ u žalbi.\nIz Narodne skupštine Republike Srpske su ocijenili žalbu kao neosnovanu, tražeći da se odbije.\n„Narodnu skupštinu čine 83 poslanika sa mjestom prebivališta sa teritorije cijele Republike Srpske. Ukoliko se na ovaj broj doda i značajan broj ostalih saradnika kao što su spoljni članovi odbora i komisija, raznih delegacija i slično, više je nego očigledno koliko je značajno obezbijediti nesmetan dolazak i odlazak svih ovih lica. Što se tiče stanica u Oštroj Luci, Rudom i Čajniču ovdje se ne radi o pogodovajnu tačno određenom ponuđaču. Skupština je procijenila da je neophodno obezbijediti točenje goriva u svim rubnim opštinama“, pravdali su se u Narodnoj skupštini Republike Srpske.\n„Ugovorni organ će prilikom izrade novog tendera, izvršiti analizu svojih potreba sa tržišnim uslovima i definisati mjesto isporuke na stanicama u opštinama i gradovima u Republici Srpskoj na način da dobije veći broj prihvatljivih ponuda i izabere najpovoljniju, što je u interesu ugovornog organa“, kazali su KRŽ.\nInače, „Nestro Petrol“ je i prošle godine dobio ugovor za nabavku goriva za potrebe Narodne skupštine Republike Srpske u vrijednosti preko 100.000 maraka. Tada su im pokušali parirati u „Hifa petrolu“, ali su, interesatno je, diskvalifikovani jer nisu ispunili propisane uslove.


Verbalna ili internet komunikacija? – TV Kikinda\nVerbalna ili internet komunikacija?\nRačunar gubi bitku od mobilnog telefona, koji odgovara potrebama savremenog čoveka, rekli su nam sagovornici, koje smo anketirali. Novo vreme stvara generaciju IT opismenjenih, a verbalne komunikacije među mladima gotovo da nema. Generacije koje se odlično snalaze u digitalnom svetu, ali sve siromašniji jezički kapacitet i smanjenu logiku zaključivanja, slika je današnjice. Komunikacija, kako smatra profesorica književnosti i srpskog jezika Ana Kovačević, većinom je svedena na IT povezanost, dok je takozvana verbalna komunikacija zanemarena:\n-Primetan je veliki uticaj komunikacije preko interneta, da li je računar ili telefon. Mi kao profesori književnosti očekujemo da se učenici usmeno izražavaju, da analiziraju delo i da naravno pišu o tom delu. Ono što primećujemo to je da je smanjen broj reči koje učenici koriste. Predviđanja su da će se zbog naglašene komunikacije putem društvenih mreža, smanjiti broj reči koje koristimo u standardnom verbalnom leksikonu.\nDvoje od troje i ne uvek mlađe generacije danas je u najčešće u najtešnjoj povezanosti samo sa svojim telefonom, što ima za rezultat izostanak emotivnih reakcija. Jasna je priča da internet, kako god da deluje paradoksalno ipak otuđuje ljude.\nBrzina Informacija koje je moguće čuti ili pročitati u samo jednom satu, otvara mogućnosti bolje upućenosti onoga ko ga koristi, ali ujedno i guta vreme, koje smo mogli na drugačiji način da upotrebimo. Mladi pokušavaju da se bar delimično oslobode takozvene “internet infekcije”. Postepeno zanemaruju računar, ali ipak svu svoju pažnju posvećuju društvenim mrežama, koje su im instalirane na telefonima i tako komuniciraju.\nSve je više roditelja koji ne znaju koliko im deca provode vremena uz internet, niti s kim virtuelno komuniciraju. Neki od roditelja se nikada neće prilagoditi ovakvom načinu komunikacije, drugi odobravaju, a treći se prilagođavaju vremenu, po principu “svako vreme ima svoje breme” pa i sami postaju korisnici društvenih mreža. Istraživanja ukazuju na činjenicu da deca uzrasta od osam do 17 godina imaju u 85 odsto slučajeva mobilne telefone, a da 63 odsto poseduje smartfon sa mogućnošću da koriste internet. Svako drugo dete ima internet, a oko 85 odsto dece na interentu provodi više od sat vremena. U Srbiji internet svakodnevno koristi 3,1 milion stanovnika, što je za 150 hiljada više nego prošle godine.\n← Sednica Skupštine Grada Kikinde u petak „Borci za znanje“ samouvereni pred državno finale: „Bićemo prvi i najbolji“ →


Građani dužni 1,4, firme i Vlada 1,8 milijardi eura – Portal Ulcinj\nGrađani dužni 1,4,…\nAvgust ove godine je, sasvim sigurno, mjesec rekorda bankarskog sektora o kojima svi govore, pošto su depoziti dostigli 3.989 milijardi, a ukupna kreditna zaduženost 3,528 milijardi eura.\nKako pokazuju preliminarni statistički podaci Centralne banke Crne Gore, u odnosu na posljednji dan 2020, sredstva na računima crnogorskih banaka su povećana za 616,4 miliona, a ukupni iznosi zaduženja građana, privrede i Vlade za 683 miliona eura, pišu Dnevne novine.\nIstovremeno, obavezna rezerva banaka 198,77 miliona eura, ali još nije blizu one iz aprila prošle godine od 251,67 miliona, koja je zbog značajnog uticaja pandemije kovid-19 na cijelu ekonomiju ovaj iznos “istopila” na 179,31 u maju iste godine.\nPodsjećanja radi, ukupni iznos zaduženja na kraju prošle godine bio je 3,159 milijardi, dok su deponovana sredstva dostigla skoro 3,373 milijarde eura. Uz to, Invest banka Montenegro isključena u januaru 2018. i Atlas banka u aprilu iste godine, kada su u njima pokrenuti stečajni postupci, uticali su na to da izvještaji od tada više ne sadrže podatke o nevraćenim kreditima ili preostalim depozitima kod ove dvije finansijske institucije.\nDržavljani Crne Gore i stranci koji u njoj žive ukupno su dugovalil 1,445 milijarde eura, firme – uključujući, finansijski sektor, Vladu i nevladine organizacije 1,815 milijardi. Od toga, državljani Crne Gore finansijskim institucijama su dugovali 1,422 milijarde, a strani državljani 21,86 miliona eura.\nCrnogorske banke su na kraju avgusta bile kreditno zadužene 2,134 miliona, za razliku od stranih kompanija iz ovog sektora čiji je dug naglo skočio na čak 532,93 miliona eura u poređenju sa 393,54 miliona eura na kraju jula.\nDomaće kompanije su bile dužne 1,138 milijardi, od čega se 30,71 milion odnosi na preduzeća u državnom vlasništvu. Kompanije u stranom vlasništvu imale su kredite od 111,51 milion eura. Nevladine i druge neprofitne organizacije dugovale su 11,53 miliona eura.\nVlada i njene institucije imale su kredite u vrijednosti 267,73 miliona eura. Konkretnije, Vlada na državnom nivou imala je kredite od 228,19 miliona, lokalne samouprave 37,84 miliona, dok državni fondovi oktobra 2019. godine u kontinuitetu duguju 1,7 miliona eura.\nOd ukupnih sredstava u bankama, državljanima Crne Gore pripada čak 1,343 milijarde eura, a domaćim kompanijama nešto manje – 1,267 milijardi. Stranci u crnogorskim bankama čuvaju svojih 549,17 miliona eura, strane kompanije 441,35 miliona, finansijske institucije 50,558 miliona, a strane banke još 8,46 miliona eura.\nVlada u depozitima ima 264,96 miliona, od čega se 199,86 odnosi na centralnu Vladu, 60,44 miliona na lokalne samouprave, a na fondove 4,66 miliona. Iako rekordno zadužene, i nevladine odnosno neprofitne organizacije su čuvale sredstva u bankama, i to 61,82 miliona eura.\nViše novca dostupno u svakom trenutku\nStanovništvo u Crnoj Gori na bankarskim računima ima 886,05 miliona eura kojima može da raspolaže u svakom trenutku, te još 456,55 miliona eura oročenih sredstava.\nNajviše novca je oročeno na period od tri mjeseca do godinu – 217,96 miliona, i od jedne do tri godine 171,07 miliona eura. Na štednju preko tri godine odnosi se 37,62 miliona eura, a na kratkoročnu do tri mjeseca još 29,91 milion eura.\nU proteklom periodu, registrovan pad iznosa štednje na duži rok od tri do 12 mjeseci i od jedne do tri godine, dok je evidentan značajan rast depozita po viđenju, štednje na period do tri mjeseca i na duže od tri godine.


13.08.2016 u 18:00\nOtkriven dvorac kralja Artura\nU mestu Tintagel, u jugozapadnom engleskom okrugu Kornvol, tim britanskih arheologa pronašao je moguće mesto rođenja britanskog kralja Artura, koji se, prema srednjovekovnim pričama, početkom šestog veka borio protiv nadirućih Saksonaca. Arheolozi su naišli na kamene zidove debele jedan metar, stepenice i delove kamenog poda, kao i na oko 150 delova grnčarije fine izrade, što, prema rečima Vina Skata, kustosa iz organizacije za očuvanje engleske baštine „Ingliš heritidž”, ukazuje da je reč o građevini, potencijalnoj kraljevskoj palati, u kojoj su živeli ljudi visokog društvenog statusa. Građevina je, prema procenama arheologa, iz vremena Artura (iako je „obavijen” mitom i folklorom, istoričari veruju da je zaista postojao i vladao Britanijom krajem petog i početkom šestog veka).\n05.08.2016 u 11:28\nSkitsko blago otkriveno u podnožju Kavkaza\nMoskva – Ruski arheolog Andrej Belinski otkrio je sasvim slučajno izuzetno lepe i dragocene skitske zlatne artefakte stare 2.400 godina u podnožju Kavkaza, objavio je časopis „Arheologija”, dvomesečnik američkog Instituta za arheologiju, u najnovijem broju za jul–avgust. Belinski je bio zadužen da kao arheolog ispita područje Kavkaza sa mogućim arheološkim nalazištima u okolini Stavropolja pre nego se teren raščisti za izgradnju elektroinstalacija. Na jednoj njivi je primetio veštačko brdašce koje u tim azijskim krajevima nazivaju kurgan i podignuta su da budu grobnice ili neka svetilišta nomadskih plemena kojima je tamo prapostojbina, preneo je Tanjug. Kao iskusni arheolog Belinski se opredelio da ipak pregleda ovaj kurgan visok oko četiri metra, iako je primetio da je sa jedne\n03.08.2016 u 09:05\nTodorčevo – zatrpani biser praistorijske civilizacije\nKragujevac – Poznati američki i engleski arheolozi stižu danas u Kragujevac kako bi započeli skeniranje tla ispod čije se površine nalazi kulturno blago koje istoriju ovog grada seli daleko u prošlost, u doba starčevačke i vinčanske kulture iz šestog milenijuma pre nove ere. Brajan Henks i Rodžer Dunan, profesori sa univerziteta u Pitsburgu i Šefildu, prema rečima arheologa iz ovdašnjeg Zavoda za zaštitu spomenika kulture, dolaze sa zadatkom da utvrde granice Todorčeva, arheološkog nalazišta koje je 1991. godine otkrio naš arheolog Dimitrije Madas. Istraživačko područje se prostire na čak 13 hektara zemljišta, a kuriozitet je da se ono nalazi na samom ulazu u grad iz pravca Batočine, usred novoformirane privredne zone „Feniks”. – Kragujevački Zavod za zaštitu spomenika kulture na\n24.07.2016 u 21:00\nJedan od najpoznatijih egipatskih faraona svakako je Tutankamon. Život ovoga dečaka vladara iz vremena drevnog Egipta i dan-danas golica maštu mnogobrojnih turista koji posećuju Egipatski muzej u Kairu, ali i mnogih naučnika koji ne prestaju da izučavaju faraona čija je grobnica otkrivena potpuno netaknuta. Nedavno su naučnici javnosti predstavili još jedno senzacionalno otkriće – analiza DNK dečaka faraona pokazala je prisustvo i muških i ženskih polnih karakteristika. Jednostavnim rečnikom rečeno, vladar Egipta za života je „patio” od hermafroditizma. Termin „hermafroditizam” potiče iz stare Grčke. Mit kaže da su Hermes i Afrodita imali sina, divnog mladić po imenu Hermafrodit, koji je postao ljubavnik Dionisa, boga vina. U njega se smrtno zaljubila nimfa Salmakida i odvela\n22.07.2016 u 10:22\nLegalni rendžeri pustoše neolitska nalazišta\nPARAĆIN - Viši naučni saradnik Arheološkog instituta Beograd Slaviša Perić ukazao je danas da su neolitska nalazišta na udaru divljih kopača, među kojima prednjače legalno registrovani „Arho amateri Srbije” u uniformama koje su slične onim što nosi policija, odnosno, rendžeri, i sa značkama „Arheološke čuvarske službe”. „Opremljeni su savremenom opremom, detektorima koji razvrstavaju gvožđe od zlata i određuju dubinu, a ponegde, kao pre tri godine na lokalitetu u Supskoj kod Ćuprije, upotrebljavaju i bagere. Kada oni rade, arheolozima je teško prići tom mestu jer oni postavljaju straže”, rekao je Perić novinarima u Drenovcu kod Paraćina gde rukovodi radovima na ovdašnjem neolitskom lokalitetu. „Oni, pod plaštem zaštitnika, ustvari pljačkaju arheološka dobra Srbije, pronađene predmete\nNiš – Niš ima izuzetnu istoriju, a da ta istorija ne bi ostala pod zemljom ili peskom poslednjih godina mnogo toga je učinjeno da bude dostupna javnosti i posetiocima. Na jednom od najvećih, ali svakako i najlepših i najvrednijih u svakom smislu, na Arheološkom nalazištu „Medijana” na lokaciji između Niša i Niške Banje, posle mnogo godina ponovo su otvorene kapije. Nakon velikih građevinskih radova na izgradnji krovne konstrukcije kojom su značajne vrednosti na ovom lokalitetu pokrivene i zaštićene od oštećenja i vremenskih neprilika, koji su prvobitno planirani da budu završeni još 2013. godine, kada je u Nišu održana centralna svečanost obeležavanja 17 vekova od donošenja Milanskog edikta, ovih dana konačno su Nišlije i svi gosti grada dobili priliku da vide prelepe mozaike i ostali


Građani opštine Leposavić nosili najveći transparent „LEPOSAVIĆ“ na dočeku Putina – Info Centar Juga\nGrađani opštine Leposavić nosili najveći transparent „LEPOSAVIĆ“ na dočeku Putina\nViše od dve stotine građana opštine Leposavić na čelu sa predsednikom Zoranom Todićem, prisustvovalo je istorijskom dočeku predsednika Ruske Federacije Vladimira Putina. Tokom ove posete potpisan je 21 sporazum i memorandum, a ruski lider uručio je Orden Aleksandra Nevskog predsedniku Vučiću.\nViše od 125 hiljada građana okupilo se na ulicama Beograda i na platou ispred Hrama Svetog Save, kako bi dočekali jednog od najmoćnijih svetskih lidera, pružili podršku predsedniku Vučiću i Putinu i podržali srpsko – rusko prijateljstvo.\nGrađani opštine Leposavić nosili su najveći transparent „LEPOSAVIĆ“ sa srpsko – ruskim zastavama, koji se isticao u prvim redovima na prepunom platou ispred Hrama Svetog Save, gde su okupljeni građani više puta skandirali predsedniku Putinu i pozdravili ga gromoglasnim aplauzom.\nSvoje impresije predsednik Putin izneo je na svom zvaničnom Tviter nalogu, gde je objavio čak 8 tvitova, što govori o velikoj pažnji i značaju koji je ruska strana dala susretu dvojice predsednika, Vučića i Putina.\nČitav sever KiM bio je okićen srpskim i ruskim zastavama, kao plakatima i bilbordima kojima se srpski narod u pokrajini zahvaljuje na podršci predsedniku Putinu i Ruskoj Federaciji.\nOtvorena deonica Koridora 10 od Grabovnice do Grdelice


/ Izaberi grad / Bihać / Velike promjene za novi početak NK Jedinstvo: Klub se želi vratiti na staze stare slave\nklix.ba19.08.2018. u 11:52\n“Najbitnije što je urađeno u proteklom periodu je stvaranje ambijenta i atmosfere da možemo osvježiti igrački kadar i infrastrukturu, ali i afirmisati fudbal na ovim prostorima kao nekad prije, kako bi Jedinstvo ponovo postalo brend Bihaća i Krajine. Na čelu stručnog štaba nalaze se Vlado Jagodić i Amir Alagić, ljudi koj imaju internacionalna iskustva i znanja. Alagić će biti i prvi čovjek Akademije koja će raditi po Ajaxovoj školi fudbala, koja je adekvatna za naše okolnosti i mentalitet”, rekao je za Klix.ba Adnan Bajrić, direktor kluba.\n“Mi smo radili i radimo na infrastrukturnim projektima u smislu obaveza koje jedan klub treba ispuniti da bi se takmičio u Prvoj ligi FBiH, a od iduće godine planiramo postati član Premijer lige BiH. Do sada smo radili na svlačionicama, uređenju prostora na stadionu i oko stadiona, čišćenju i krečenju tribina i pripremi prostora za pomoćni teren gdje će biti balon, kako bi naši momci mogli tokom jeseni i zime trenirati u adekvatnim uslovima u “balonu”. Također, prvi put igrače Jedinstva je kolektivno pozvao Nogometni savez BiH da igraju u Fudbalskoj akademiji s UEFA preporukama, što nikada do sada nije bio slučaj za momke iz Krajine. To se desilo zahvaljujući našim kontaktima i pozitivnim iskustvima, trudu i radu kako bismo afirmisali naše talente u buduće igrače i reprezentativce”, kazao je Bajrić.\n“Želimo vratiti ljude u klub, navijače na tribine i ostvariti ponovnu saradnju sa sponzorima. To možemo uraditi jedino kontinuiranim i kvalitetnim radom i transparentnošću, tako da svako ko podrži rad Jedinstva može u svakom momentu vidjeti gdje su ta sredstva utrošena, ali i vremenom ubrati benefite saradnje s klubom. Konačno, nama je cilj da Jedinstvo postane zajednička adresa za fudbalske klubove u krajini, ali i privredu i turizam u ovom dijelu BiH”, objasnio je Bajrić.\nNaš sagovornik nam je rekao da je Uprava Jedinstva, uz saradnju s navijačima, nekadašnjim igračima i sponzorima kluba pokrenula akciju “Jedan navijač – dvije stolice”.\n“Odlučili smo provesti tu akciju i napraviti je nešto originalnijom i drugačijom od drugih. Akcija nosi naziv ‘Jedan navijač – dvije stolice’, a popratni slogan je ‘Budi džentlmen i kupi dvije za sebe i damu’. Akcija traje i trajat će sigurno narednih nekoliko mjeseci dok ne kompletiramo iznos od 6.000 stolica na obje tribine. Želimo dočekati 100. godišnjicu kluba s osvježenom infrastrukturom koja zadovoljava uslove ranga u kojem se takmičimo, ali i Premijer lige koju planiramo igrati naredne godine, jer to su naši snovi i želje, na koje imamo pravo ako nastavimo ovako. Vjerujemo da imamo dovoljno talentovanih i afirmisanih igrača koju su spremni za taj izazov, a jednog dana kada djeca iz naše Akademije stasaju, vjerujemo da ćemo i mi moći tražiti svoj evropski put”, rekao je Bajrić.


VB: Suspendovan parlament, gnev i optužbe za državni udar – Krstarica\nVB: Suspendovan parlament, gnev i optužbe za državni udar\nTanjug 28. avgusta 2019. 18:05\nLONDON – Britanska kraljica Elizabeta Druga odobrila je danas plan premijera Borisa Džonsona da suspenduje rad parlamenta na mesec dana, čime se poslanicima skraćuje vreme da blokiraju Bregzit bez sporazuma.\nPredsedavajući Donjeg doma parlamenta Džon Berkou kaže da je zahtev za suspenzijom „protivustavan“, a potez vlade ocenjuje kao „pretnju za demokratiju“ u Britaniji.\n„Kako god da je upakovano, očigledno je da je svrha (suspendovanja parlamenta) da se zaustavi debata (poslanika) o Bregzitu, a njihova dužnost je da oblikuju kurs zemlje. To bi bila uvreda za demokratske procese i prava parlamentaraca kao izabranih narodnih predstavnika“, kaže Berkou.\nLider laburista Džeremi Korbin navodi da je „zapanjen bezobzirnošću Džonsonove vlade koja govori o suverenitetu, a sada traži suspenziju parlamenta kako bi izbegla promatranje njihovog bezobzirnog Bregzita bez dogovora“.


2 miliona Kineza... kontroliše internet - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Tehnika 2 miliona Kineza... kontroliše internet\n2 miliona Kineza... kontroliše internet\nKineska vlada ima više od dva miliona analitičara internet mnenja, ljudi čiji je posao da nadgledaju aktivnosti građana na internetu.\n"Beijing njuz" piše da su ovi nameštenici vlade zaduženi za praćenje veb aktivnosti svojih sugrađana, prenosi portal bug.hr.\nOpis posla obuhvata aktivno praćenje i analiziranje javnog mnenja na društvenim mrežama i mikrobloging servisima poput Tvitera ili Veiba, kao i podnošenje izveštaja nadležnim službama.\nSmatra se da su ova dva miliona samo deo vojske ljudi kojima kineska vlast pokušava da drži internet aktivnosti gradjana pod kontrolom. Zadatak svakog od njih je da svakodnevno prati šta se piše po društvenim mrežama o odredjenim temama, a vlast od njih ne traži brisanje nepoželjnih sadržaja, već samo prijavljivanje takvih aktivnosti.\nTeme koje se prate variraju od ličnih, preko svakodnevnih tema i vesti, pa sve do politički osetljivih poput korupcije. Iako na prvi pogled ne izgleda da se radi o cenzuri, već samo o nadgledanju, politički nepoželjan sadržaj redovno se i ažurno briše sa veba.


Vi ste ovdje:Naslovna/Socijalna pravda, a ne vaša socijaldemokratija!\nBosna i Hercegovina je prva zemlja po nezaposlenosti u Evropi, a četvrta u svijetu. U periodu od 2013. do 2017. godine, našu državu je napustilo 151.101 osoba. Svaka šesta porodica u Bosni i Hercegovini je siromašna, prosječna plata iznosi 849KM, a cijena potrošačke korpe za četvoročlanu porodicu iznosi 2100KM, 15% građana nema javno zdravstveno osiguranje… Ovdje smo izdvojili smo neke od podataka koje svakodnevno možemo pročitati u novinama i čuti na vjestima.\nS druge strane, vodeće stranke u Bosni i Hercegovini, u svom nazivu se definišu kao socijaldemokratske, ali rezultati njihove politike su daleko od te ideje. Ideja socijaldemokratije podrazumjeva, socijalnu jednakost, solidarnost, prava radnika – nešto što u našoj državi je zaboravljeno od onih koji su na vlasti ili se bore za istu. Političari, umjesto da im fokus djelovanja bude jačanje socijalne pravde u državi dižu spomenike četničkim vojvodama, daju nazive osnovnim školama imenima dokazanih saradnika okupatora u II Svjetskom ratu, uništavaju spomenike iz tog perioda…\nOvo opravdavaju stvaranjm nove istorije o Jugoslaviji govoreći o njoj samo u kontekstu totalitarističkog sistema, zanemarujući jugoslovenski socijalizam koji je počivao na poštivanju čovjeka i radnika. Zaboravljaju spomenuti kako smo u tom mračnom i tamnom dobu Jugoslavije imali besplatno zdravstvo, besplatno obrazovanje, industriju, redovne plate, sindikalna odmarališta…. Danas, oslobođeni stega „totalitarne“ Jugoslavije, u „demokratiji“ etnonacionalnih elita, radnici štrajkuju glađu, plate im nisu isplaćene po nekoliko godina, nemaju povezan staž, otimaju se javna dobra i sve to pod ruhom NJIHOVE socijaldemokratije.\nDA LI JE OVO VAŠA SOCIJALDEMOKRATIJA?\nPrema dostupnim podacima, u prošloj godini je isplaćeno oko 14 miliona maraka parlamentarcima i ministrima na nivou Bosne i Hercegovine\n– 3 miliona i 450 hiljada maraka za 57 poslanika i delegata u Parlamentarnoj skupštini BiH\n– Predsjedavajući Savjeta ministara i deset ministara dobili su iznad 600 hiljada maraka iz budžeta\n– za 83 poslanika u Narodnoj skupštini RS ukupno je potrošeno oko 3 miliona maraka, dok je premijerka Srpske sa 16 ministara potrošila preko 600 hiljada maraka\n– 152 poslanika i delegata u Parlamentu FBiH za osnovna primanja iz budžeta potrošili su oko 5,5 miliona, a premijer tog entiteta i njegovi ministri više od 600 hiljada maraka.\nSjetimo se zbjegova sa Kozare ’40-ih godina prošloga vijeka, koje su pravili naši preci bježeći od okupatora i razmislite da li vas redovi ispred konzulata pojedinih zemalja, u kojima najviše stoje mladi ljudi čekajući bolji život, podsjećaju na nove zbjegove sa Kozare?\nMeđunarodni dan borbe protiv fašizma i antisemitizma, 09. novembar, obilježava se u znak sjećanja na ”Kristalnu noć” u nacističkoj Njemačkoj, koja se odigrala u noći između 09. i 10. novembra 1938. godine, noć u kojoj se dogodio strahovit pogrom nad tamošnjim jevrejskim stanovinštvom. Tokom neobuzdanog nasilja uz podršku svih segmenata nacističke vlasti, ali i ostalih građana, ubijeno je na desetine osoba jevrejskog porijekla a njih oko 30 000 je odvedeno u koncentracione logore. Kristalna noć ili „Noć pogroma“ je predstavljala uvertiru u potpunu tragediju jevrejskog naroda pod nacizmom u Drugom svjetskom ratu, kada je tokom takozvanog ”konačnog rješenja” odnosno holokausta ubijeno oko šest miliona Jevereja.\nGALERIJA: Socijalna pravda, a ne vaša socijaldemokratija!\nTagovi: banjaluka, bih, centar za mlade kvart, međunarodni dan sjećanja na žrtve fašizma i antisemitizma, oštra nula, socijalna pravda, socijalna pravda a ne vaša socijal demokratija,


BiH preuzima kontrolu nad nebom u noći između 4. i 5. decembra - RTV Doboj\nBiH preuzima kontrolu nad nebom u noći između 4. i 5. decembra\nBiH će u noći između srijede i četvrtka, 4. i 5. decembra, konačno preuzeti potpunu kontrolu nad cjelokupnim vazdušnim prostorom, rekao je direktor Agencije za pružanje usluga u vazdušnoj plovidbi /BHANSA/ Davorin Primorac.\nOn je istakao da je u operativnom i tehničkom smislu za taj izuzetno važan događaj za BiH i njen suverenitet ova agencija više nego spremna.\nPrimorac je naveo da BHANSA trenutno pruža usluge do nivoa leta 325, odnosno do 10.000 metara.\n“U tom dijelu vazdušnog prostora odvija se 20 odsto od ukupnog vazdušnog prometa, odnosno riječ je o kretanju svega 200 aviona”, rekao je direktor ove agencije za “Dnevni avaz”.\nPrema njegovim riječima, od sredine sedmice priča će biti sasvim drugačija jer će BiH kontrolisati i do 1.600 preleta aviona nebom BiH sa velikim brojem putnika.\nNajveću odgovornost za njihovu bezbjednost, dodao je Primorac, imaće kontrolori vazdušnog saobraćaja u Mostaru, Sarajevu, Banjaluci i Tuzli.\n“Osim što će ovaj događaj imati simbolični i praktični značaj, veoma je bitan i sa finansijskog aspekta kako za BiH, tako i za BHANSA. Naši troškovi će biti veći za 20 odsto, ali očekujemo i značajne finansijske prihode. Očekujemo veći budžet za 30 odsto, odnosno 12 do 13 miliona KM”, napomenuo je je Primorac.\nServisna informacija Policijske uprave Doboj za 01.12.2019. godine\nNSRS sutra o izmjenama Zakona o stvarnim pravima


Vanić: "Trebalo je ubedljivije da pobedimo" - Sportske.net\nVanić: "Trebalo je ubedljivije da pobedimo"\nTrener fudbalera Metalca Nenad Vanić rekao je danas da žali što današnja pobeda nad Borcem nije ubedljivija, ali da je zadovoljan zbog trijumfa.\nSuperliga - Oduzimanje bodova zbog huliganaSuperliga - Oduzimanje bodova zbog huligana'Zaboravljeni' Aleksić stigao u BoracĐorđević u KatanijiBorac ima novog trenera!\n"Trebalo je u prvom poluvremenu da bude najmanje tri razlike, ali nije zbog nedostatka sreće i koncentracije. Shvatam igrače, hteli su najbolje. Žao mi je što nije bila veća razlika, ali je najbitnije je da smo pobedili", rekao je Vanić za Arenu posle utakmice.\nMetalac je pobedom u Gornjem Milanovcu nad Borcem sa 1:0 počeo sezonu u Super ligi Srbije.\nVanić je naveo da su se njegovi igrači nesvesno povukli posle datog gola, ali da bi svaki rezultat osim pobede Metalca bio nezaslužen, iako je Borac imao inicijativu.\nMetalac će u sledećem kolu gostovati Crvenoj zvezdi.\n"Mnogo je lakše posle pobede na domaćem terenu. Ovo će nam dati dodatno samopouzdanje pred Zvezdu. To će biti utakmica za igrače, biće na televiziji, u lepom ambijentu na stadionu 'Rajko Mitić'. Nadam se da se moji igrači neće uplašiti i povoljnom rezultatu", kazao je Vanić\nTrener Borca Ljubiša Dmitrović rekao je da su loš početak utakmice, kao i prinudne izmene uticale na rezultat.\n"Slabo smo počeli utakmicu, tu je Metalac dominirao i poveo. Dve prinudne izmene su uticale na igru, koja nije bila loša u drugom poluvremenu. Ovaj naš igrački kadar tako nešto ne može da izdrži", rekao je Dmitrović.\nOn je zbog povrede zgloba morao da zameni Igora Savića, a Marija Maslaća zbog problema sa ramenom.\n"Deluje da su ozbiljnije povrede i to je veliki hendikep za Borac. Moraćemo do kraja prelaznog roka da radimo na jačanju tima", dodao je Dmitrović.\nMetalac će u sledećem kolu gostovati Crvenoj zvezdi, dok će Borac u Čačku dočekati Mladost iz Lučana.


NOVI BROJ U PRODAJI: Prelistajte TopSpeed 199 | TopSpeed – Telegraf.rs\n13. April 2019. | 09:14\nNOVI BROJ U PRODAJI: Prelistajte TopSpeed 199\nAprilski broj TopSpeed magazina pojavio se na kioscima. Kao i obično, očekuju vas najaktuelnije informacije i dosta ekskluzivnog i zanimljivog sadržaja...\nU Portugaliji smo, kao jedina redakcija iz Srbije, upoznali novu BMW-ovu Seriju 7, a naš izbor za prvi test bio je model 750Li xDrive sa 4,4-litarskim V8 twin-turbo motorom od 530 KS. Najprestižnija limuzina u gami bavarskog proizvođača unela je toliko novosti da tretman podmlađivanja prevazilazi uobičajene standarde restiizacije, a šta je sve novo otkriva ekskluzivni test na osam strana.\nIz Grčke vam donosimo test druge generacije modela Range Rover Evoque. Kompaktni luksuzni SUV nastavlja stazama uspeha prethodnika koji je prodat u 800 hiljada primeraka. Testirali smo verziju sa dvolitarskim turbomotorom od 249 KS, sa 9-stepenim automatskim mejačem i AWD pogonom sa sofisticiranim Terrain Response 2 adaptibilnim sistemom koji nudi različite režime rada za vožnju po asfaltu, snegu, pesku, travi, zemlji, snegu, blatu i kamenju…\nNa međunarodnoj dinamičnoj prezentaciji nam se prestavio i Volkswagen T-Cross. Potpuno novi model dolazi kao najmanji član VW porodice SUV-ova, a mi smo u Španiji testirali osnovnu verziju sa 1.0 TSI motorom od 95 KS i ručnim menjačem.\n“Domaći teren” smo iskoristili da suočimo dva kompaktna premijum SUV-a, potpuno novi Audi Q3 i BMW X1 koji broji poslednje dane uoči predstavljanja restilizovane verzije. Uporedni test otkriva sličnosti i razlike u “naravi” ova dva modela, ali i to koliko je ovaj segment napredovao u poslednjih nekoliko godina.\nNe tako davno, imali smo jedan „posao u Italiji”, a za putovanje do Apeninskog poluostrva savršeno nam je poslužio Mercedes V-klase i to ne bilo kakav, već model sa specijalnim Brabus dodacima koji, pored “optike”, uključuju i pojačan agregat.\nOčekuje vas i ekskluzivna priča o istoriji američkih automobila na ovim prostorima, koja govori o tome kada su počeli da se “useljavaju” kod nas, ko ih je vozio, gde su završili pojedini primerci…\nKao i obično, u sadržaju je i interesantna Lifestyle sekcija sa rubrikama o eksluzivnom časovniku Chopard, gedžetima i modni editorijal Cars & Models.\nZa ljubitelje nautike pripremili smo rubriku o novoj kreaciji renomiranog italijanskog brodogradilišta. Reč je o plovilu pod imenom Cranchi T36 Crossover , koje se izdvaja kao pravi multipraktik za uživanje na talasima.\nNi ovoga puta nismo zapostavili sport, te za TopSpeed ekskluzivno govori ruski vozač Roman Rusinov, a pored intervjua sa šampionom LMP2 klase u FIA WEC šampionatu izdržljivosti, donosimo vam i pregled dešavanja sa prve dve trke Formule 1.\nTagovi: magazin, novi broj u prodaji, prelistajte sadržaj, reportaže, testovi, topspeed


Beograd: Manifestacija „Dan i noć u pozorištu” 27. aprila u svim pozorištima — Викиновости\nBeograd: Manifestacija „Dan i noć u pozorištu” 27. aprila u svim pozorištima\nNovoustanovljena manifestacija „Dan i noć u pozorištu” održaće se 27. marta 2010. godine na Međunarodni dan pozorišta, rečeno je na današnjoj konferenciji za štampu u svečanoj sali Skupštine grada Beograda. Pres konferenciji prisustvovali su Ivana Avžner, sekretarka za kulturu, Darjan Mihajlović, član Gradskog veća, kao i predstavnici Ministarstva kulture i upravnici beogradskih pozorišta.\n– Projekat „Dan i noć u pozorištu” jeste jednodnevna manifestacija posvećena scenskim i izvođačkim umetnostima, čiji je cilj da se beogradska pozorišta i repertoar približe publici kako bi joj omogućili da na nov način sagleda, upozna i otkrije svet pozorišta i igre. Svako pozorište na taj dan osmisliće na koji način, kojim programom i u kom vremenskom intervalu će se predstaviti publici, da li predstavama, javnim čitanjem tekstova, tribinama i susretima sa umetnicima, ili koncertima, izložbama i radionicama za decu. Naša publika je u glavnoj ulozi, kako i glasi međunarodna poruka velike filmske zvezde Džudi Denč da bez publike nema pozorišta – istakla je Ivana Avžner.\nNa dan kada će čitav grad biti jedna velika pozornica, u Knez Mihailovoj ulici, od 12 do 17 časova biće postavljen veliki štand na kome će se prvi put predstaviti sva beogradska pozorišta svojim repertoarom, a biće organizovano i druženje sa glumcima, rekla je Jasna Dimitrijević, direktorka Turističke organizacije Beograda.\nProjekat „Dan i noć u pozorištu” nastao je na inicijativu pozorišnih umetnika Beograda, a odvija se pod pokroviteljstvom Skupštine grada Beograda i Ministarstva za kulturu Republike Srbije.\n„Београд: Манифестација „Дан и ноћ у позоришту” 27. априла у свим позориштима” Град Београд, 24. март 2010. (srpski)\nPreuzeto iz „https://sr.wikinews.org/w/index.php?title=Београд:_Манифестација_„Дан_и_ноћ_у_позоришту”_27._априла_у_свим_позориштима&oldid=1386222”\nOva stranica je poslednji put uređena na datum 24. mart 2010. u 15:45 č.


RPC: UPC nije saopštila da se odvaja od nas\nMOSKVA – Kanonska Ukrajinska pravoslavna crkva (UPC) nije saopštila da je promenila status niti da se odvojila od Ruske pravoslavne crkve (RPC), rekao je danas predsednik Odeljenja za spoljne crkvene odnose Moskovske patrijaršije mitropolit Ilarion.\nNaveo je i da je jedinstvo između RPC i UPC očuvano, da će nastaviti da ga jača i da se moli za jedinstvenu crkvu.\nSabor UPC proglasio je nezavisnost 27. maja, a prema povelji UPC, objavljenoj na sajtu Ruske crkve, data joj je „nezavisnost i samostalnost u upravljanju u skladu sa odlukom Arhijerejskog sabora Ruske pravoslavne crkve od 25-27. oktobra 1990. godine“, prenosie RIA Novosti\nU povelji iz 1990. patrijarh moskovski i cele Rusije Aleksije II je naveo da će „od sada Ukrajinska pravoslavna crkva biti nezavisna i nezavisna u svojoj upravi“.\nSinod Ruske pravoslavne crkve izrazio je ranije danas podršku arhijerejima i sveštenstvu kanonske Ukrajinske pravoslavne crkve, koji su, kako se navodi, pod pritiskom ekstremističkih organizacija i nacionalističkog dela javnosti.\nPatrijarh moskovski i cele Rusije Kiril rekao je posle liturgije u Sabornom hramu Hrista Spasitelja da RPC potpuno razume kroz kakva stradanja danas prolazi Ukrajinska pravoslavna crkva.\nKiril je istakao da pokušaji da bude prekinuta duhovna veza između RPC i UPC nikada neće uspeti.


Ponovo otvoreni vašari u Brandenburgu › Made-in-Germany.rs\nPonovo otvoreni vašari u Brandenburgu\nU istočnoj nemačkoj pokrajini Brandenburg juče su ponovo otvoreni božićni vašari pod pojačanim bezbednosnim merama, nakon što je na vašaru u Potsdamu u petak uveče lokalnoj apotekci stigao paket u u kojem su bili ekseri i nepoznati prah.\nNemačka policija je u saopštenju povodom ovog slučaja navela da „nije verovatno“ da je paket bio deo plana za teroristički napad na obližnji Božićni vašar. Ipak, portparol policije je izjavio da se na terenu širom pokrajine nalazi veći broj policajaca, a posebno u Potsdamu, prenosi agencija “Hina”.\nNemačka policija je prethodno saopštila da je uništila sumnjiv paket pronađen na božićnom vašaru u Potsdamu, a da je u njemu bio ili eksploziv ili zapaljivi materijal. Odmah nakon otkrivanja paketa u petak, policija je brzo evakuisala teren i dovela stručnjake koji su izazvali kontrolisanu eksploziju.\nU saopštenju zvaničnici policije navode da je još uvek u toku potraga za osobom koja je sumnjivi paket poslala apoteci smeštenoj u istoj ulici gde se održava vašar, a još uvek nije utvrđeno ni da li je apoteka bila meta, prenosi agencija “Asošiejted pres”.\nBožićni vašari uz pojačane mere bezbednosti\nOd MiG na 03/12/2017 / AKTUELNO / Ostavite komentar\nStečaj prizemljio avione švajcarskog Darvina


Za suzbijanje sive ekonomije potrebne olakšice - Ozonpress :: internet portal\nPrve godine poslovanja ključne su za uspeh jedne firme ili preduzetnika i njihov ostanak u legalnoj zoni zbog čega NALED predlaže Vladi Srbije da se u nacionalni program za suzbijanje sive ekonomije uvrsti niz olakšica za početnike u biznisu. Predlog je naišao na odobravanje u Stručnoj grupi i Koordinacionom telu koji su angažovani na izradi i usvajanju programa.\n– U prvoj polovini 2015. osnovano je 14.798 preduzetničkih firmi i gotovo isto toliko njih je ugašeno. Veliki broj firmi zatvori se već u prvoj godini poslovanja, pored ostalog zbog visokih nameta i komplikovane administracije. Zato smo predložili Ministarstvu finansija da se preduzetnici koji otpočinju poslovanje, tokom prvih šest meseci rada, oslobode plaćanja poreza i doprinosa na zarade. Potrebno je uvesti i druge poreske i neporeske podsticaje, kao što je oslobađanje od plaćanja poreza na dobit i neporeskih nameta u prvoj godini poslovanja. Niže poresko i administrativno opterećenje podsticajno bi delovalo na preduzetništvo i zapošljavanje, a za očekivati je da bi mnoga neregistrovana preduzeća bila spremnija da pređu iz sive zone u legalne tokove što bi za posledicu imalo veće budžetske prihode – kaže Nenad Jelić, komercijalni direktor DIS-a i predsednik Radne grupe za unapređenje fiskalnog sistema i smanjenje administrativnih barijera.\nTakođe, poslodavci često bez ugovora angažuju radnike koji obavljaju sezonske poslove pri čemu se nedovoljno vodi računa o njihovoj stručnoj kvalifikaciji, kao i o osposobljavanju za bezbedan i zdrav rad, te je istovremeno povećan rizik od povreda. Rešenje za njihovo neprijavljivanje bilo bi uvođenje sistema vaučera, čijim bi pribavljanjem poslodavac unapred i uz daleko manje administriranja nego sada pokrivao poreske obaveze za te radnike.\nVlada Srbije pritupila je izradi nacionalnog programa za suzbijanje sive ekonomije na inicijativu NALED-ovog Saveza za fer konkurenciju koji okuplja društveno odgovorne kompanije – najveće poslodavce i poreske platiše u Srbiji. Nakon inicijalnog sastanka s premijerom i resornim ministrima u decembru prošle godine, siva ekonomija je uvrštena u listu prioriteta Vlade, formirana je Stručna grupa koju predvodi NALED i Koordinaciono telo za izradu nacionalnog programa. NALED je predložio set od 13 mera za suzbijanje sive ekonomije od kojih su neke već sprovedene u delo (pre svega u domenu inspekcijskog nadzora). Program bi trebalo da prođe javnu raspravu i da dobije saglasnost Koordinacionog tela u kojem se nalaze ministri Udovički, Vujović, Ljajić, Vulin i Sertić.\nViši neoporezivi deo zarade\nJedan vid stimulisanja zapošljavanja odnosno prijave radnika bilo bi oslobađanje od plaćanja poreza na dohodak građana kroz povećanje visine neoporezivog iznosa zarade (izjednačavanjem sa minimalnom neto zaradom). Osim toga, ukidanje propisane minimalne osnovice za obračun doprinosa za obavezno socijalno osiguranje stimulisalo bi formalno zapošljavanje radnika na nepuno radno vreme i doprinelo većoj fleksibilnosti formalnog tržišta rada.


Venecuela preusmerava naftu namenjenu SAD - Bizlife.rs\nTaksisti „DALI GAS“ protestima: Ovako će BITI do daljeg (FOTO)\nDodeljena Nobelova nagrada za EKONOMIJU – druga žena u istoriji (FOTO)\nTopola kao BG: Kafa duplo skuplja i bez računa\nIz Kraljeva u svet: Prve dve avio-linije sa Aerodroma MORAVA\nSuspendovani NEZADOVOLJNI radnici nemačke firme u Zrenjaninu\nErdoganov način da kaže „hvala, VW“\nNajk STREPI zbog sukoba NBA i kineskih firmi\nIT giganti u borbi za Pentagonove milijarde\nMMF veruje, premijerka SIGURNA u rast od 3,5 odsto\nVenecuela preusmerava naftu namenjenu SAD\n21:13 Karakas, 06/02/2019\nVenecuela će učiniti sve što je u njenj moći da minimizira efekte američkih sankcija na venecuelanskog energetskog giganta PDVSA na globalnom tržištu nafte, poručio je tehnički savetnik ove državne firme Roni Romero.\nPredstavnik Venecuele u OPEK i savetnik u PDVSA je govorio za Sputnjik o uticaju američkih sankcija na gasnog i naftnog giganta.\n„Mi se zaista suočavamo sa novim ilegalnim sankcijama Sjedinjenih Američkih Država. Izvozili smo u SAD oko 500.000 barela dnevno. PDVSA će sada preusmeriti izvoz na druge kupce u Evropi i Aziji“, istakao je Romero.\nOn je dodao da će Karakas učiniti sve što je u njegovoj moći da minimizira efekte američkih sankcija na ovog naftnog i gasnog giganta.\nOdgovarajući na pitanje o tome kako bi se evropski i azijski kupci mogli da ubediti da kupuju naftu od Venecuele, rizikujući sankcije Vašingtona, Romero je naveo da se trenutno sankcije Vašingtona odnose samo na američke kompanije.\n„U svakom slučaju, Rusija i Kina ne mare za američke sankcije“, dodao je on. Romero je istakao da će Venecuela „dati sve od sebe da ne utiče na tržište“.\nVašington je krajem januara uveo sankcije naftnom sektoru Venecuele, objavilo je američko Ministarstvo finansija. SAD su blokirale imovinu venecuelanske kompanije PDVSA u iznosu od 7 milijardi dolara i zabranile poslovanje s njom.\nrusija sad kina nafta opek venecuela amerika opec azija


Medvedev: Rusija ojačala, uprkos sankcijama i niskim cenama nafte | Gde Investirati\nMedvedev: Rusija ojačala, uprkos sankcijama i niskim cenama nafte\nPremijer Rusije Dmitry Medvedev tvrdi da je zemlja napredovala uprkos sankcijama i padu cena nafte.\n„Nastavili su da nas pritiskaju sankcijama… I nafta je bila jeftina… Ali mi smo naučili da iskoristimo situaciju kada smo ušli u konkurentsku borbu za liderstvo na domaćem i inostranom tržištu. Danas ne postoje izazovi koji nas zastrašuju, naprotiv, oni nam daju podsticaj za razvoj“, istakao je Medvedev.\n„Naša privreda se razvija uprkos činjenici da su razne strane prognozirale katastrofu, uključujući i sa druge strane okeana. Čak i oni kojima teško da se naša zemlja sviđa mogu da vide napredak“, dodao je ruski premijer.\nPrevious SAD: Švajcarska svetski manipulator kursevima\nNext Srbija: Promenom kaznene politike 30 odsto poslodavaca može da završi u zatvoru\nTags BDPDmitry MedvedevnaftaRusijasankcije\nBudžet Srbije: Deficit 8,9 milijardi dinara u prvom tromesečju\nU prva tri meseca 2016. godine ostvaren je deficit budžeta Republike Srbije u visini od 8,9 milijardi dinara, objavilo je juče Ministarstvo finansija.


FK Radnički Šid prvak Sremske lige u fudbalu! | Moj grad SM\nNaslovna GRADSKE VESTI FK Radnički Šid prvak Sremske lige u fudbalu!\nFK Radnički Šid prvak Sremske lige u fudbalu!\nFoto: Opština Šid FB stranica\nFudbaleri Radničkog iz Šida postali su šampioni Sremske lige.\nOni su u poslednjem 34. kolu na domaćem terenu savladali ekipu PSK-a iz Putinaca sa 4:0 i time potvrdili prvo mesto na tabeli sa 78 bodova, ispred Donjeg Srema 2015. iz Pećinaca koji je osvojio 74 boda ali će ostati u ligi.\nRadnički će od jeseni igrati u višem rangu takmičenja kao član Vojvođanske lige – grupa jug.\nU Sremskoj ligi sa fudbalerima Radničkog iz Šida igralo je i nekoliko klubova iz Grada Sremska Mitrovica.\nU sezoni 2020/21 koja je brojala osamnaest klubova, ekipa Borca iz Martinaca zauzela je osmo mesto na tabeli, BSK iz Bešenova zauzeo je 13. mesto a Mitros 14. mesto. Ove ekipe će i naredne sezone irgati u Sremskoj ligi. Ekipa LSK-a iz Laćarka zauzela je 17. mesto i naredne sezone će se takmičiti u rangu ispod.\nPrethodni tekstNedimović: Zakonom o regulisanju tržišta poljoprivrednih proizvoda svima će se omogućiti mesto u sistemu\nSledeći tekstGodišnja skupština Podružnice bibliotekara Srema


Produžen mandat EUFOR-a u BiH za godinu dana - Klix.ba\nProdužen mandat EUFOR-a u BiH za godinu dana\n16.11.2011. u 21:48\nVijeće sigurnosti Ujedinjenih nacija produžio je danas mandat EUFOR-a u BiH za još godinu dana, saopšteno je u New Yorku.\nU rezoluciji, koju su 15 članica Vijeće sigurnosti jednoglasno usvojile, ponovljeno je da "primarna odgovornost za dalju uspješnu primjenu mirovnog sporazuma leži na vlastima u BiH", navodi se u saopštenju objavljenom na stranici UN-a.\nSnage Evropske unije su 2004. godine preuzele mirovnu misiju od stabilizacionih snaga NATO-a, sa zadatkom da osiguraju da sve strane nastave da se pridržavaju Dejtonskog mirovnog sporazuma iz 1995. godine.\nVisoki predstavnik u BiH Valentin Inzko rekao je jučer u Vijeće sigurnosti UN da je zemlja i dalje u političkom zastoju, uglavnom "zbog nespremnosti političara da se uključe u dijalog i postignu kompromis".\nInzko je istakao da je zbog političke nestabilnosti od ključne važnosti da EUFOR ostane na terenu i da nastavi da pomaže njegovoj kancelariji i drugim međunarodnim organizacijama da ispune svoje mandate, navodi se u saopštenju.\nZemlje članice su rezolucijom Vijeće sigurnosti UN ovlašćene da preuzmu sve potrebne mjere da brane prisustvo EUFOR-a i NATO-a i da im pružaju pomoć u sprovođenju njihovih misija.


FoNet portal :: Pretraga / tagId=125981 / position=2\nTag: EVROPOSREDNICI, Pogodaka: 33\nSvi pod Đilasovu kapu!\nPredsednik Srbije Aleksandar Vučić pozvao je danas sve opozicione stranke da se ujedine "pod Đilasovom kapom", navodeći da će oni izaći na izbore jer znaju da bi neke druge partije zauzele njihove pozicije.\nŠest opozicionih stranaka i pokreta uputili su pismo evropskim posrednicima u međustranačkom dijalogu u kome upozoravaju da imenovanje novih članova upravnih odbora RTS i RTV od Saveta REM predstavlja dalje podrivanje potencijala da se politička kriza reši njihovim posredovanjem i međustranačkim dijalogom.\nDijalog je presudan\nDijalog je od presudnog značaja, a zajednički napori i dobra volja svih uključenih su neophodni, poručio je danas šef delegacije Evropske unije u Srbiji Sem Fabrici po završetku druge runde međupartijskog dijaloga uz posredovanje poslanika Evropskog parlamenta.\nPrivatna opoziciona TV\nPredsednik stranke Zajedno za Srbiju Nebojša Zelenović saopštio je danas da je evropskim predstavnicima, na marginama međustranačkog dijaloga, objasnio značaj dodele upražnjene nacionalne frekvencije, u zakonitoj proceduri, privatnoj televiziji koja bi posao radila odgovorno, pošteno i u skladu sa profesionalnim standardima.\nDobar dijalog bez stranaca\nVerujem da ćemo do kraja ovog meseca, a najkasnije do početka avgusta imati jasnu sliku šta će se menjati kada je reč o izbornim uslovima, šta će još biti predmet diskusije u okviru međustranačkog dijaloga bez posredovanja stranaca, a šta vlast neće moći da prihvati, rekao je danas predsednik Demokrastke stranke Srbije Miloš Jovanović.\nNastavak dijaloga sutra\nDanašnja runda međupartijskog dijaloga stranaka vlasti i opozicije uz posredovanje poslanika Evropskog parlamenta završena je rano večeras, razgovori će biti nastavljeni sutra u devet sati plenarnim sastankom u Palati Srbija, a očekuje se razgovor o zaključcima ove sesije i kako nastaviti proces tokom letnje pauze.\nVučićeva poruka EU\nPotpredsednik Narodne stranke Miroslav Aleksić izjavio je danas da je sastav delegacije SNS u dijalogu o izbornim uslovima, uz posredovanje EU, poruka predsednika Srbije Aleksandra Vučića Evropi, jer time pokazuje koliko uvažava predstavnike Evropskog parlamenta i koliko mu je stalo do poštovanja demokratskih načela i evropskih vrednosti. stranke Miroslava Aleksića o novim informacijama o predmetu "Jovanjica 2"\nGeneralni sekretar Narodne stranke Stefan Jovanović izjavio je danas da ta stranka očekuje ubrzanje pregovora vlasti i opozicije uz posredovanje EU, kako bi bilo dovoljno vremena za primenu dogovorenog.\nDolazi i Flenkeštajn\nBivši poslanik u Evropskom parlamentu i jedan od posrednika u međupartijskom dijalogu u Srbiji Knut Flekenštajn potvrdio je danas za portal European Western Balkans (EWB) da zajedno sa kolegama dolazi u Srbiju sledeće nedelje kako bi sa vlašću i opozicijom nastavili dijalog o izbornim uslovima.\nKoji je dijalog pravi?\nPredsednik Skupštine Srbije Ivica Dačić najavio je večeras da bi do kraja ove ili naredne nedelje trebalo da bude nastavljen dijalog sa strankama koje ne žele posredovanje stranaca, dok je lider Demokratske stranke Zoran Lutovac ocenio da je jedini dijalog onaj uz posredovanje Evropskog parlamenta.


Udruženje: Trenutno nema opravdanja za usvajanje zakona o fiskalizaciji - Ekonomija - Dnevni list Danas\nPočetna » Ekonomija » Udruženje: Trenutno nema opravdanja za usvajanje zakona o fiskalizaciji\nUdruženje: Trenutno nema opravdanja za usvajanje zakona o fiskalizaciji\nUdruženje „Zaštitnik preduzetnika i privrednika Srbije“ ocenilo je danas da trenutno ne postoji opravdanje za usvajanje predloženog zakona o fiskalizaciji jer taj akt, kako se navodi, nema „apsolutno nikakav uticaj na suzbijanje sive ekonomije“.\n1Piše: Beta 12. decembra 2020. 14.08\nReagujući na navode Ministarstva finansija da je usvajanje zakona potrebno kako bi se suzbila siva ekonomija a sistem modernizovao, iz udruženja su ocenili da se predloženi zakon o fiskalizaciji ne razlikuje od onog koji je trenutno na snazi već da predviđa „kupovinu dodatnih uređaja za koje se predviđa trošak od 46.000 dinara po kompletu“.\n„Ne zna se podatak koliki procenat troška pada na teret privrednika, a koliki deo se subvencioniše, niti koji uređaji su u pitanju. U sred krize, kad se mala privreda bori za opstanak, država je nonšalantno predvidela u budžetu subvenciju u iznosu od tri milijarde dinara, bez podatka koliki deo privrednici treba sami da plate, plus opterećenje privrede u nepoznatom iznosu za proces koji može da se odloži za godinu-dve, a novac preusmeri na ugrožene delatnosti“, piše u saopštenju.\nIz udruženja su naveli i da na jučerašnjem javnom slušanju u Skupštini Srbije nisu dobili odgovor da li je razmotrena jeftinija varijanta modernizacije u vidu softverske aplikacije umesto fizičkih uređaja.\n„Nacrt Zakona o fiskalizaciji apsolutno ništa suštinski ne menja i nema potrebe da se u sred krize troši novac na stvari koje nisu od neodložnog značaja“, ocenili su iz udruženja.\nDodali su da „dodatnu zabrinutost i sumnje u racionalne poteze Ministarstva finansija budi i činjenica da je odvojena suma od pet miliona dinara za izradu zaštitnog logo-a puteva Srbije koji maksimalno može da košta 50.000 dinara“.\nsiva ekonomija, Zakon o fiskalizaciji, Zaštitnik preduzetnika i privrednika Srbije\n13. decembra 2020. u 11.46\nLjudi para nema moraju se oteti ovo je tek pocetak dzaba pricate.


Francuski onkolog za počasnog građanina Novog Sada | (Vesti - 11.10.2016) Novi Sad\n11.10.2016 u 19:27h\nFrancuski onkolog za počasnog građanina Novog Sada\nKomisija za dodelu priznanja Skupštine grada na jučerašnjoj sednici predložila je laureate Oktobarske nagrade i Novembarske povelje.\nZa prvu su preporučeni Muzička omladina Novog Sada, Udruženje penzionera Novog Sada i novinar Nenad Ćaćić, dok su za Povelju predloženi majstor Lajoš Lukači i direktor Gimnazije „Jovan Jovanović Zmaj“ dr Radivoj P. Stojković. To je saopštila zamenica predsednika Skupštine grada i predsednica Komisije Branka Bežanov na konferenciji za novinare održanoj u Skupštini grada.\n– Mada je nominovan za Oktobarsku nagradu, Komisija je predložila francuskog onkologa dr Žan - Pjera Loca za počasnog građnina Novog Sada na predlog gradonačelnika Miloša Vučevića – istakla je tom prilikom Branka Bežanov. – Dr Loc je u više od trideset poseta Novom Sadu besplatno obavljao onkološke preglede i u nekoliko navrata delio najsavremenije lekove i pomagala obolelima.\nOd 15 pristiglih inicijativa, kako je objasnila Branka Bežanov, tri je Komisija odabrala kao predloge odbornicima u gradskom parlamentu. Muzička omladina Novog Sada trebalo bi da ponese Oktobarsku nagradu u godini kada obeležava pola veka rada, tokom kojeg je organizovala 6.000 koncerata i jedan je od osnivača Novosadskih muzičkih svečanosti, koje su 2010. godine proglašene za manifestaciju od velikog značaja za Srbiju. Udruženje penzionera ove godine navršava 70 godina od osnivanja, a Nenad Ćaćić je predložen kao dugogodišnji novinar koji prati život grada.\nZa Novembarsku povelju stiglo je osam inicijativa, a Komisija je predložila da visoko gradsko priznanje ponesu majstor Lajoš Lukači, koji 27 godina besplatno održava mehanizam sata na Petrovradinskoj tvrđavi, jednog od simbola Novog Sada. Dugogodišnji direktor Jovine gimnazije dr Radivoj P. Stojković nominovan je za Novembarsku povelju zbog negovanja i čuvanja tradicije nastarije novosadske gimnazije, dok u isto vreme učenici te škole beleže zapažene rezultate na takmičenjima.\nSkupština grada bi o predlozima Komisije trebalo da se izjasni na svečanoj sednici, koju bi predsednik gradskog parlamenta Zdravko Jelušić trebalo da zakaže za naredni ponedeljak, 17. oktobra.\nOktobarska nagrada dodeljuje se povodom obeležavanja 23. oktobra, Dana oslobođenja Novog Sada, dok se Novembarska povelja dodeljuje povodom obeležavanja 9. novembra 1918. godine, dana kada je srpska vojska oslobodila Novi Sad u Prvom svetskom ratu, i 25. Novembra 1918. Godine, dana kada je Velika narodna skupština Srba, Bunjevaca i drugih Slovena Banata, Bačke i Baranje donela Odluku o prisajedinjenju Vojvodine Kraljevini Srbiji.\nNovembarska povelja dodeljuje se građaninu i grupi građana za negovanje demokratskih tradicija i jačanju zajedništva građana i građanki Novog Sada, privredni razvoj, duhovno stvaralaštvo, zdravstvenu i socijalnu zaštitu, prosvetu i sport i druge delatnosti, humanitarne i dobrotvorne aktivnosti i ispoljavanje hrabrosti u vanrednim situacijama, spasavanje ljudskih života i sprečavanje materijalnih šteta.\n16.09.2015. - Prilika za osnovce: Nagrada za najbolje tekstove o zaštiti životne sredine\nPovezane teme gradska skupština komisija laureat Novembarska povelja Oktobarska nagrada Skupština grada


Altmaier: Njemačka će učiniti sve da Zapadni Balkan ima budućnost u EU | Eurointegracije | Al Jazeera Balkans\nPeter Altmaier: Imamo nekoliko težih problema koje trebamo riješiti, među kojima je i KosovoAnadolija\nMinistar za privredu i energetiku Njemačke Peter Altmaier izjavio je u utorak da će Njemačka učiniti sve da bude jasno da čitava regiija Zapadnog Balkana ima budućnost u Evropskoj uniji.\n"Razočarani smo što nije bilo moguće otvoriti pristupne pregovore sa Sjevernom Makedonijom i Albanijom, ali ćemo učiniti sve da do toga dođe da čitav Zapadni Balkan ima budućnost u EU", kazao je on u Beogradu, prenosi Anadolija.\nMinistar je izrazio nadu da će se odluka o otvaranju pristupnih pregovora sa Sjevernom Makedonijom i Albanijom u narednih nekoliko mjeseci promijeniti te dodao da to nije negativan signal čitavoj regiji Zapadnog Balkana.\nNa zajedničkoj konferenciji za novinare s predsjednikom Srbije Aleksandrom Vučićem, Altmaier je rekao da je veoma zahvalan Vučiću da je uspio u tome da se Srbija sada uvažava u Evropi.\n'Važno je da se razgovara'\nUpitan da li će jedan od preduvjeta za ulazak Srbije u EU biti priznanje Kosova, njemački ministar je naveo da je važno da se o tome razgovara.\n"Srbija ima veoma dobru poziciju, imamo nekoliko težih problema koje trebamo riješiti, među kojima je i Kosovo, važno je da se o tome razgovara", kazao je on.\nOn je ocijenio da je Crna Gora najviše napredovala na putu ka EU, ali izrazio nadu da će Srbija to nadoknaditi.\n"Mi želimo da tokom predsjedavanja EU-om damo svoj doprinos putu Srbije ka Uniji", dodao je.\nMinistar za privredu i energetiku Njemačke je kazao da želi osigurati dobru budućnost za ljude, a to je moguće samo saradnjom.


Apr 17, 2020 Aleksandar Vučić, COVID 19, Institucije, Predsednik\nU 2019. godini Predsednik Srbije, Aleksandar Vučić je tokom jedne od svojih konferencija za novinare pored gomile drugih stvari saopštio i rečenicu koja je po nekim mišljenjima tada bila indikativna za stanje u zdravstvu, ali u tom trenutku nije imala veliki odjek u javnosti.\n“…ja da me ubijete sad ne znam na šta mi potrošimo 2,2 milijarde, nama je zdravstvo više od 20% ukupnog budžeta Srbije”, rekao je tada Vučić.\nOva Predsednikova izjava data u trenutku kad niko nije znao šta nas čeka u 2020. je jasan pokazatelj da “ima nečeg trulog u državi Danskoj”.\nTo trulo jeste ono što građani vide svaki dan kad su u kontaktu sa zdravstvenim sistemom, ono zbog čega imamo odliv kadra svih profila u zdravstvu, kao i činjenicu da sada jedan deo vrednih zdravstvenih radnika “gine od posla”, dok se priča o neefikasnosti dostave svog materijala i zaštitne opreme.\nMožda je i sistem kadriranja najzad došao na naplatu.\nSad počinje da nam bude jasno gde je oprema za lekare i tehničare, gde su novi aparati, i zašto je za kratko vreme naš sistem “bačen na kolena” dok su “stručnjaci” predmet ismevanja i preispitivanja od strane javnosti, zbog čega se sada konferencije održavaju preko “mejlova”.\nNažalost, trebala je jedna epidemija i pandemija da nam bude momenat prosvetljenja, ali očigledno ne svima.\nStručna mišljenja, kao i praksa u zemljama koje su naprednije od Srbije, govore da što je efikasniji zdravstveni sistem, medijsko informisanje i stručna javnost, kao i “pamet” koja vodi situaciju, to su mere strožije ili blaže.\nPod blažim merama ne podrazumevamo manje efikasne mere, jer je jako diskutabilno koliko su tačne brojke i situacija koju nam saopštavaju, pod njima mislimo na pametnije i preciznije mere, koje daju rezultate i edukuju građane kako sa najmanje štete napraviti najbolje rezultate.\nZatvaranje ljudi u svoje domove daje rezultate, ali tačno po koju cenu i koliko velike rezultate to ne znamo jer se ne vodi polemika niti dijalog, a sve se odlučuje u jednom uskom krugu ljudi.\nOdatle i osnovana sumnja da novac koji dajemo ide jednoj “sumnjivoj organizovanoj grupi” umesto da završi u medicinskim centrima i u platama medicinskih radnika.\nTakođe treba pitati koliki je procenat nemedicinskog osoblja u velikim centrima i uporediti sa drugim zemljama.\nPredrag Kon dao ostavku na mesto u Kriznom štabu


Abazović sa ambasadorkom Turske: Promovišemo regionalnu saradnju, mir i stabilnost - Informativni portal ODBRANA\nEvropska Unija izdvojila još pola milijarde evra za naoružanje Ukrajine\n‚‚Crna Gora i Turska su saveznici i prijatelji koji teže unaprijediti svoje odnose“, konstatovano je današnjem sastanku predsjednika Vlade Crne Gore dr Dritana Abazovića i ambasadorke Republike Turske u Crnoj Gori, Songul Ozan.\nNa samom početku, ambasadorka Turske Ozan uručila je predsjedniku Abazoviću čestitku predsjednika Turske Redžepa Tajipa Erdogana povodom stupanja na dužnost i istakla da je Crna Gora saveznik i prijatelj njene države sa kojim dijeli zajedničku istoriju i kulturu, i spremnost da zajedno rade na unapređenju odnosa.\nAmbasadorka Ozan je istakla da je Vlada Turske spremna da sa Vladom Crne Gore unaprijedi odnose u narednom periodu, kako u dijelu ekonomije i investicija, tako i u jačanju saradnje u oblasti kulture i obrazovanja.\nZahvalivši se na upućenoj čestitki predsjednika Turske Erdogana, predsjednik Vlade Abazović naglasio je da je Turska naš jako bitan partner i prijateljska zemlja sa kojom težimo ostvariti saradnju na još većem nivou. Premijer je dodao da je dobar pokazatelj naše saradnje turska fondacija TIKA, koja godinama realizuje jake projekte na manje razvijenim područjima Crne Gore.\n‚‚Vlada Crne Gore promoviše regionalnu saradnju, mir, stabilnost, ekonomski i infrastrukturni razvoj, za što smatramo da će dovesti do rasta povjerenja građana u institucije sistema“, zaključio je predsjednik Vlade Abazović.\nMilović: Sređivanje nakaradnog sistema kreiranog 30 godina se ne može obavljati sa onima koji su ga napravili!


Bez obzira na složenost i osjetljivost sistema zdravstvene zaštite, obaveza države je da obezbijedi njegovu efikasnost i stabilnost i na taj način građanima omogući adekvatan nivo zdravstvene zaštite.\nZato će Socijaldemokrate:\nraditi na poboljšanju kvaliteta zdravstvene zaštite, prvenstveno kroz jačanje kadrovskih, organizacionih, prostornih i drugih kapaciteta u javnim zdravstvenim ustanovama, kao i kroz sprovođenje Nacionalnih preventivnih programa;\nzalagati se za jačanje informisanosti građana i međusobnog povjerenja i saradnje između građana, kao korisnika i zdravstvenih ustanova, kao pružaoca zdravstvenih usluga;\nraditi na stvaranju uslova za kontinuiranu edukaciju zaposlenih u zdravstvenom sistemu, za dalja stručna usavršavanja medicinskog kadra u referentnim ustanovama u inostranstvu što će, između ostalog, smanjiti potrebu za upućivanje osiguranih lica na liječenje van Crne Gore;\nzalagati se za podizanje standarda zaposlenih u sistemu zdravstva;\ninsistirati na što bržem uvođenju Evropske zdravstvene kartice, na osnovu koje će osiguranici imati pravo na neophodnu zdravstvenu zaštitu prevashodno u zemljama Evropske unije;\nraditi na snaženju regionalne povezanosti i umreženosti medicinskih ustanova u cilju jačanja edukativne saradnje na svim nivoima, a samim tim i poboljšanju sveobuhvatnog rejtinga zemlje.\nJedno od najvažnijih pitanja u cilju adekvatne zdravstvene zaštite je i kako uskladiti potrebe zdravstvenog sistema sa raspoloživim finansijskim sredstvima.\nraditi na usklađenosti potreba zdravstvenog sistema sa finansijskim mogućnostima države i pronaći mehanizme za trajno finansiranje i raspoređivanje finansijskih sredstava, koji će se temeljiti na načelima jednake dostupnosti, cjenovne efikasnosti i solidarnosti;\ninsistirati na jačanju odgovornosti svih institucija u zdravstvenom sistemu i donošenju posebnih programa, mjera i aktivnosti usmjerenih na racionalno poslovanje i smanjenje troškova, u cilju postizanja finansijske održivosti i funkcionalnosti zdravstvenog sistema;\npotencirati neophodnost daljeg unapređenja i razvoja integralnog zdravstvenog informacionog sistema prvenstveno kroz informatičku podršku medicinskog i poslovno informacionog sistema u Kliničkom centru, u cilju uspostavljanja mehanizama kontrole i ovladavanja troškovima na svim nivoima, a posebno troškova ljekova i medicinskih sredstava;\nraditi na izmjenama zakonske regulative u cilju obezbjeđivanja dodatnih izvora finansiranja za zdravstvo - prvenstveno u odnosu na proizvode gdje postoji faktor rizika po zdravlje ljudi.\nPolitika Socijdemokrata je usmjerena na dosljedno očuvanje ustavnog određenja Crne Gore kao države socijalne pravde, odnosno za društveni razvoj Crne Gore kao pravednog i solidarnog društva, zasnovanog na univerzalnim vrijednostima solidarnosti i jednakosti. Socijalna politika Crne Gore mora biti temeljena na jačanju socijalne kohezije i društvene solidarnosti, borbi protiv siromaštva i osnaživanju uticaja građana na oblikovanje javnih politika.\nSocijalne usluge kroz različite programe moraju biti usmjerene na ranjive kategorije i one pojedince koji se suočavaju sa ozbiljnim ekonomskim i životnim teškoćama. Socijdemokrate će raditi na jačanju programa koji pružaju pomoć i podršku bolesnim, starim, licima sa invaliditetom, beskućnicima, nezaposlenim, onim bez odgovarajućih kvalifikacija, zavisnicima, žrtvama nasilja, samohranim roditeljima i drugim socijalno ranjivim kategorijama. Socijalne usluge koje im se pružaju moraju uključivati socijalni rad, kućnu pomoć, smještaj, otvaranje novih servisa pomoći i podrške.\nPolitika Socijaldemokrata je usmjerena na kreiranje široke lepeze usluga socijalne zaštite, čija je svrha obezbjeđivanje socijalne sigurnosti građana i jačanje socijalne uključenosti kroz obezbjeđivanje što samostalnijeg života pojedinca i porodice unutar zajednice.\nCilj politike Socijaldemokrata je stvaranje i osiguravanje takvih životnih i radnih prilika koji će omogućiti dostojan život svim građanima. Obaveza društva je stvaranje pretpostavki za zaštitu zdravlja ljudi, za humanizaciju rada, za pravedniju i svrsishodniju raspodjelu društvenog bogatstva.\nSocijaldemokrate su svjesne da bez principa solidarnosti i socijalne pravde nije moguće razvijati demokratsko i humano društvo.\nPolitika mora biti usmjerena na stvaranje sistema koji za cilj ima uspostavljanje jednakih šansi, jer svaki građanin ima jednako pravo na rad. Onima koji ne mogu da iskoriste ovu šanse iz bilo kojih razloga, država mora pomoći kroz adekvatni nivo socijalne zaštite. Međutim, navedena solidarnost društva ne smije doprinositi demotivaciji pojedinaca da pokažu svoje sposobnosti, odnosno stvaranju neproduktivnog društva koje će živjeti na račun socijale pomoći.\nPosebno je značajno uspostavljanje adekvatnih mjera za socijalno obezbjeđivanje privremeno nezaposlenih radnika, pružanje pomoći pri dokvalifikaciji i prekvalifikaciji, stimulisanju građana za samozapošljavanje i drugih mjera stimulativne politike zapošljavanja.\nSocijaldemokrate teže društvu u kojem će se živeti bez straha za sopstvenu egzistenciju i u kojem će slobodni i jednaki ljudi imati jednake mogućnosti bez diskriminacije.\nDa bi društvo moglo ostvariti svoje pune potencijale i postići način života koji se temelji na osnovnim principima, za koje vjerujemo da su univerzalni - jednakost, solidarnost i socijalna pravda, potrebno je stvarati i jačati efikasnije institucije u oblasti socijale zaštite.\nSocijaldemokrate se zalažu za:\npomoć i podršku roditeljima kroz razne programe u vidu otvaranja novih vrtića, dnevnih boravaka za djecu, podrška radno angažovanim majkama sa djecom;\nuvećanje subvencija poslodavcima koji zasnuju radni odnos sa pripadnicima ranjivih društvenih grupa;\nučešće i uključivanje osoba sa invaliditetom pod jednakim uslovima u sve oblasti društvenog života;\nkvalitetniji život starijih osoba˙kroz otvaranje domova za stare, dnevnih boravaka, pomoć u kući, geronto centara;\nuvećanje visine dječjeg dodatka i materijalnog obezbjeđenja za porodice koje nemaju adekvatne prihode;\nsmanjivanje broja siromašnih kroz uvođenje minimuma socijalne sigurnosti i pravednijim obuhvatanjem osoba u stanju socijalne potrebe;\npospješivanje hraniteljstva i drugih oblika aktivnosti koje unapređuju život djeci bez roditeljskog staranja;\ndonošenje dugoročno održivih programa socijalnog stanovanja;\nuspostavljanje adekvatnih mehanizama podrške u procesu pružanja socijalnih usluga od strane nevladinih organizacija na osnovu uspostavljanja standarda kvaliteta.\nSocijaldemokrate se zalažu za razvoj naše zemlje kao otvorenog, demokratskog i slobodnog društva, zasnovanog na principima jednakosti, solidarnosti i socijalne pravde, čiji građani mogu lijepo i udobno da žive od rezultata svoga rada.


Posjeta načelnika Općine Centar Dževada Bećirevića\nUkratko o Ustanovi Arhiva novosti iz Ustanove Posjeta načelnika Općine Centar Dževada Bećirevića Web Sajt\nPosjeta načelnika Općine Centar Upravi JUDZKS\nNačelnik Općine Centar Dževad Bećirević u pratnji delegacije ove sarajevske općine, posjetio je menadžment JU Dom zdravlja KS predvođen generalnom direktoricom prim.dr Dženanom Tanović u srijedu, 4. decembra 2013. godine u 10.00 sati.\nJedan od razloga posjete načelnika Dževada Bećirevića je i donacija u vrijednosti od 41.000 KM koju je ova sarajevska općina u junu 2013. godine obezbijedila Domu zdravlja Centar – Vrazova.\nU sklopu donacije sanirana su klizišta na lokalitetu ambulante porodične medicine Šip, nabavljena je radna odjeća za 319 zdravstvenih profesionalaca Doma zdravlja Centar-Vrazova, te su kupljena dva mikro-motora i materijal koji je neophodan u radu zubotehničke službe.\n- Ovo je još jedna u nizu potvrda uspješne saradnje naše ustanove sa Općinom Centar. Svaka donacija za nas je od velikog značaja, a ova u vrijednosti od 41.000 KM našu zdravstvenu zaštitu učiniće još kvalitetnijom. Želim se još jednom zahvaliti načelniku Dževadu Bećireviću na svoj podršci koju do sada imamo od Općine Centar, kazala je prim.dr Dženana Tanović, generalna direktorica JU Dom zdravlja KS.\n- Saradnja sa JU Dom zdravlja KS traje već dugi niz godina i ona će se nastaviti i u budućnosti. Učestvovali smo u adaptiranju svih većih ambulanti na području Općine Centar, a sve u interesu bolje zdravstvene zaštite u ovom dijelu Kantona Sarajevo. Kupovinom mantila zdravstvenom osoblju u Domu zdravlja Centar-Vrazova pokazali smo koliko cijenimo ljekare i medicinske sestre, a drago nam je što smo bili u prilici pomoći i rad stomatološke službe koja je od velikog značaja za građane naše općine, rekao je, između ostalog načelnik Dževad Bećirević.\nPrisutnima su se obratili i prim.dr Aziz Kurtović, direktor Doma zdravlja Centar-Vrazova, te prim.dr Dijana Salihagić, odgovorni ljekar stomatološke službe u Domu zdravlja Centar-Vrazova.


Gojković: Konstitutivna sednica skupštine posle 28.maja\nDosadašnja predsjednica Skupštine Srbije Maja Gojković izjavila je danas da će točan datum konstitutivne sjednice novog saziva parlamenta biti poznat poslije skupštine Srpske napredne stranke (SNS) koja je zakazana za 28. maj.\nUpitana zašto će se datum sjednice znati poslije izvanredne skupštine SNS-a Maja Gojković je rekla da konstitutivna sjednica novog saziva parlamenta "nije samo verifikacija mandata već i izbor predsednika i potpredsednika parlamenta".\n"Vladajuća većina treba da predloži svoje kandidate za te funkcije, a takvih predloga za sada nema. Potreban je i širi dogovor vladajuće većine i opozicije ko će da bude na tim funkcijama", rekla je Maja Gojković.\nNovi saziv skupštine treba bude konstituiran 30 dana od proglašenja konačnih rezultata izbora. Republička izborna komisija konačne rezultate proglasila je 5. maja.\nPrvu sjednicu novog saziva zakazuje dosadašnja predsjednica parlamenta Maja Gojković.\nPredsjednik Srbije Tomislav Nikolić je u ponedjeljak, poslije konzultacija sa predstavnicima izbornih lista koje će imati poslanike u Skupštini, mandat za sastavljanje nove vlade povjerio lideru Srpske napredne stranke (SNS) Aleksandru Vučiću.


Prema odluci Fonda solidarnosti, Udruženje tužilaca Srbije uplatilo je novčanu pomoć u iznosu od 100.000,00 RSD, obolelom kolegi Radoljubu Neškoviću, zameniku Osnovnog javnog tužioca u Čačku i članu Nadzornog odbora Udruženja tužilaca Srbije.\nRadovan Lazić predložen za članstvo u Upravnom odboru Pravosudne akademije\nObaveštavamo vas da je Udruženje tužilaca Srbije predložilo Radovana Lazića, zamenika Apelacionog javnog tužioca i predsednika Upravnog odbora Udruženja tužilaca Srbije za članstvo u Upravnom odboru Pravosudne akademije.\nObavljena revizija utrošenih sredstava u projektu “Jačanje kapaciteta pravnih strukovnih Udruženja u skladu sa standardima EU”\nPo nalogu Evropske Komisije 11.04.2014. godine Revizorska agencija Ernest & Young obavila je detaljnu reviziju sredstava koja su utrošena u sprovođenju projekta Udruženja tužilaca Srbije “Jačanje kapaciteta pravnih strukovnih Udruženja u skladu sa standardima Evropske Unije”.\nUdruženje imenovalo predstavnike u Programskom savetu Pravosudne akademije\nObaveštavamo vas da je Udruženje tužilaca Srbije imenovalo dva predstavnika za članove Programskog saveta Pravosudne akademije.\nKonferencija za medije: "Budućnost pravosuđa iz ugla struke"\nObaveštavamo vas da je za 26.mart 2014. godine zakazana konferencija za medije u prostorijama Press centra UNS-a u Beogradu, u Knez Mihajlovoj ulici broj 6, III sprat, sa početkom u 12,30 časova, te ovim putem pozivamo sve predstavnike medija da prisustvuju navedenoj konferenciji, pod nazivom:\nUTS poziva članove da dostave svoje tekstove za novi broj časopisa "Tuzilačka reč"\nPozivamo sve zainteresovane članove da dostave tekstove za novi broj časopisa "Tuzilačka reč". Tema novog broja "Tuzilačke reči" biće UPOTREBA SPECIJALNIH ISTRAŽNIH MERA (Posebne dokazne radnje) i kontrola njihove upotrebe.\nDatum kreiranja: 29 oktobar 2013\nObaveštenje: Na skupštini se usvaja Deklaracija o položaju javnog tužilaštva\nBeograd, 29. oktobar 2013.\nObaveštavamo članove Udruženja tužilaca Srbije da će na VII redovnoj izveštajnoj Skupštini biti predstavljena i usvojena Deklaracija o položaju javnog tužilaštva i nosilaca javnotužilačke funkcije.\nDeklaracija će ukazati na brojne probleme u primeni novog Zakonika o krivičnom postupku, zatim na probleme koji mogu nastupiti u primeni i sprovođenju odredbi Zakona o izmenama i dopunama Zakona o sedištima i područjima sudova i javnih tužilaštava kao i da predoči u kojoj meri će najvaljeno smanjenje plata javnih tužilaca, a i zamenika ugroziti materijalni položaja zaposlenih u javnom tužilaštvu.\nRedovna izveštajna skupština UTS 9. novembra u Beogradu\nUdruženje odredilo dva predstavnika za članove radne grupe\nIzvršena kontrola raspolaganja finansijskim sredstvima Udruženja\nKonferencija: "Da li se pravni sistemi rastvaraju u globalizaciji?"\nPreminuo Nenad Ukropina\nObaveštenje nereizabranim kolegama\nPristigli podaci o izjašnjavanju kolegijuma javnih tužilaštava\nSastanak delegacije potpisnika Inicijative sa savetnikom predsednika RS Oliverom Antićem\nNacrt zakona o izmenama i dopunama Zakona o javnom tužilaštvu


Politika\t12.02.2019 09:25\nU pitanju je zajednička studija ekonomista Instituta za ekonomska istraživanja i Univerziteta Martin Luter u Haleu.\nZaposleni u nemačkoj automobilskoj industriji su u najvećem riziku u oblastima Volfzburgu i Bavarskoj, gde „folksvagen” i „BMV” imaju fabrike.\n„Ni u jednoj drugoj zemlji uticaj na ukupnu zaposlenost neće biti tako veliki kao u Nemačkoj, gde će biti pogođeno oko 100.000 ljudi”, izjavio je Oliver Holtemeler, jedan od autora studije.\nFrancuska je sledeća zemlja koja bi mogla da bude pogođena Bregzitom bez sporazuma, sa 50.000 radnih mesta koja su u opasnosti, prenosi „Politiko”.\nProcenjuje se da bi više od 600.000 ljudi širom sveta moglo da oseti posledice izlaska Britanije iz EU bez dogovora. Od toga, 179.000 radnih mesta se odnosi na poslove u EU, a 433.000 van bloka, prenosi Tanjug.


| Januar 28, 2019\nU nastojanju da se prevaziđu ovi izazovi, Svjetska banka, u saradnji sa Švedskom agencijom za međunarodni razvoj i saradnju, sponzorira projekt poticanja poslovnog razvoja, pod nazivom Podrška za savjetovanje o poslovnom menadžmentu, što je intervencija vezana za potražnju radne snage, koja se nadovezuje na intervenciju o kojoj govori prethodni blog. Pilot intervencija ima za cilj pružanje besplatne prilagođene podrške za poslovno savjetovanje određenom broju malih i srednjih preduzeća. Podršku za implementaciju pruža konsultantska firma Deloitte. Očekuje se da kroz ove usluge menadžeri uvide početne koristi od preuzimanja rizika i usvajanja novih praksi upravljanja. Već je preko 40 firmi iskazalo interes za ove usluge. Firme koje su zainteresovane da budu dio ovog projekta mogu poslati svoje aplikacije do 31. januara 2019. putem linka: https://www2.deloitte.com/ba/bs.html\nŠvedska agencija za međunarodnu razvojnu saradnju (Sida) radi zajednički sa Svjetskom bankom u cilju promocije saradnje između javnih i privatnih agencija za zapošljavanje u Bosni i Hercegovini.


Održana 12. sednica Odbora za zaštitu životne sredine | Zeleni dijalog\nZelena stolica · 12/06/2018 · Marija Mutić\nOdržana 12. sednica Odbora za zaštitu životne sredine\n12. sednica Odbora za zaštitu životne sredine održana je 01.06.2018. godine sa ciljem predstavljanja tromesečnog izveštaja za februar-april 2018. godine o radu Ministarstva zaštite životne sredine. Izveštaj je predstavio državni sekretar Ivan Karić, a pored njega secnici je prisustvovao i državni sekretar Bratislav Blažić i nekolicina funkcionera i stručnjaka iz ministarstva.\nDržavni sekretar je naveo najznačajnije aktivnosti Ministarstva u svakom sektoru. Posebno je istakao da Ministarstvo priprema pregovaračku poziciju i Poglavlje 27, da će prvi nacrt pregovaračke pozicije otići u Brisel početkom juna, očekivano je da to bude 04. juna, na neformalne konsultacije, a da će, pre usvajanja, o njoj biti diskutovano na nadležnim odborima.Između ostalog, državni sekretar je naveo da Ministarstvo priprema aktivnosti okoobeležavanja 5. juna – Svetskog dana životne sredine.\nOd predloga i nacrta zakona na kojima je Ministarstvo radilo u proteklom periodu, posebno su istaknuti Predlog zakon o potvrđivanju Nagoja protokola, Nacrt zakona o izmenama i dopunama Zakona o zaštiti životne sredine, kao i Nacrt zakona o klimatskim promenama, o kom su održane javne rasprave u 6 gradova.\nU Sektoru za upravljanje životnom sredinom, najznačajnija aktivnost je, u saradnji sa Centrom za čistiju proizvodnju TMF-a, izrada projekta implementacije i Direktive o indstrijskim emisijama u Srbiji, koji se radi uz pomoć Ambasade Švedske i Švedske razvojne agencije.\nNavedeno je da je veoma dobra i značajna saradnja i koordinacija sa drugim sektorima, posebno istakavši saradnju sa Sektorom za vanredne situacije.\nOdržan je niz međunarodnih sastanaka sa ključnom temom pripreme pregovaračke pozicije, a najkompleksnije oblasti su oblasti voda i upravljanja otpadom. Ministarstvo se priprema i za važan sastanak Pododbora za transport, energetiku, životnu sredinu, klimatske promene i regionalni razvoj, koji će se održati 12. i 13. juna u Briselu, a najveći deo tih rezultata biće sadržan u pregovaračkoj poziciji.\nDržavni sekretar je, dalje, govorio o studijama za regionalni sistem za upravljanje otpadom i istakao da će se, u narednom periodu, prekinuti sa praksom odlaganja otpada na nesanitarne deponije i sve jedninice lokalne samouprave će imati obavezu da odlažu otpad na sanitarnim deponijama.\nPredsednica Odbora, Ivana Stojiljković, postavila je pitanje o donošenju odluka o proglašenju novih zaštićenih područja, na šta je odgovor dala Slavica Stojanović iz Odeljenja za zaštićena područja, geodiverzitet i ekološku mrežu, koja je navela da je predviđeno proglašenje određenog broj područja. Do kraja ove godine, trebalo bi doći do procenta od oko 8%.\nDržavni sekretar u Ministarstvu, Branislav Blažić, istakao je problem u vezi zaštićenih područja, koji će se morati rešavati u narednom periodu, a to je da je zaštita često u suprotnosti sa interesima ljudi koji žive na tim prostorima. Ideja je da se ne desi da ljudi odlaze sa tih područja, tako da će cela koncepcija u tom pogledu, morati da se menja.\nNarodna poslanica, Nada Lazić, postavila je pitanje problema seče u Nacionalnom parku Fruška Gora, istakla problem sredstava za finansiranje oblasti zaštite životne sredine, jer se, iz budžeta vidi da ova oblast i dalje nema prioritet, kao i pitanje pokrivenosti uređajima za monitoring vazduha. Navela je i problem finansiranja izvoza buradi sa opasnim otpadom u instranstvo. Dalje, gospođa Lazić je postavila pitanje da li je deponija u Inđiji završena, a iz razloga što se deponija u Novoj Pazovi dosta proširila i skoro stigla do autoputa.\nNa pitanja narodne poslanice, odgovorio je Filip Radović iz Agencije za zaštitu životne sredine, koji je rekao da je Agencija dobila uređaje za monitoring vazduha, kroz IPA projekat, da je tu opremu potrebno delimično obnoviti, da je mreža većinski obnovljena, kao i da budžet, kao ni broj zaposlenih, nisu dovoljni, ali da je to nešto na čemu se radi. Zatim je istakao rast rejtinga Agencije na evropskoj rang listi.\nIspred Zelene stolice, prisutnima su se obratile: predstavnica Saneka, Mara Vlajković i predstavnica Aarhus centra Novi Sad, Una Mijović.\nMara Vlajković je napomenula da Saneko radi na edukaciji građana o životnoj sredini i istakla problem nezadovoljstva građana prilikom gradnje na lokalu, a usled nepostojanja dovoljnog procesa upoznavanja građana sa planovima gradnje. Navela je i potrebu usklađivanja lokalnih ekoloških planova.\nUna Mijović je istakla da se, iz izveštaja Koalicije 27, koji se oslanja na izveštaj Evropske komisije, a koji je nedavno i predstavljen u Novom Sadu, vidi da nije puno urađeno po pitanju zaštite životne sredine i postavila je pitanje predstavnicima Ministarstva, šta, u tom smislu, vide kao najveći problem i da li mogu dati projekciju kada se planira otvaranje poglavlja 27. Zatim je postavila pitanje rešavanja problema opasnog otpada, da li će se on rešavati sistemski ili od slučaja do slučaja, kao i pitanje rešavanja problema deponija otpada, kojih ima jako puno, a koje se naslanjaju na obrađeno zemljište, na koji način i kad možemo očekivati rešavanje tog problema.\nNa pitanja predstavnica Zelene stolice odgovorio je državni sekretar Ministarstva, Ivan Karić, koji je naveo da se Ministarstvo trudi da pravi javne rasprave u skladu sa Arhuskom konvencijom, kao i da su određeni, spomenuti, problemi u nadležnosti lokalnih samouprava ili nekih drugih ministarstava. Kad je reč o regulacionim planovima, trebalo bi da postoje javni uvidi i rasprave koje traju 30-ak dana pre skupštinske rasprave u lokalnom parlamentu. Državni sekretar je pozvao organizacije civilnog društva da taj mehanizam koriste i naveo da je Ministarstvo otvoreno za pozive tih organizacija i pozvao ih da se obrate Ministarstvu sa konkretnim problemima. Naveo je da je Ministarstvo prisustvovalo predstavljanju Koalicije 27, da se još uvek rade projekcije i nije se još počelo sa sprovođenjem planova u delo, kao i da se poistovećuje ono što je strateška politika Ministarstva sa konkretnim stvarima u vezi sa Poglavljem 27, te se proces pripreme pregovaračke pozicije poistovećuje sa onim što jeste ili nije urađeno u Ministarstvu. Državni sekretar je istakao da, organizacije civilnog društva, u Ministarstvu imaju i sagovornika i otvorena vrata. Predstavnici Ministarstva nisu dali konkretne odgovore na sva pitanja predstavnika Zelene stolice.


Zakazana hitna sjednica Skupštine KS o ukidanju "pondera 2" - Sarajevska sehara\nZakazana hitna sjednica Skupštine KS o ukidanju “pondera 2”\nKolegij Skupštine Kantona Sarajevo zakazao je za 1. februar hitnu sjednicu Skupštine KS o aktuelnoj situaciji u vezi sa donošenjem izmjena federalnog Zakona o pripadnostima javnih prihoda.\nIzmjenama se Kantonu Sarajevo ukida do sada važeći ponder 2 u raspodjeli ovih prihoda, što će, kako navode, predstavljati ozbiljan finansijski udar na Budžet KS.\nKolegij Skupštine Kantona Sarajevo danas je odlučio i da se dnevni red 48. sjednice Skupštine KS, koja je zakazana za ponedjeljak, 31. januara 2022. godine, proširi sa nekoliko tačaka, među kojima su Prijedlog odluke o razrješenju Nezavisnog odbora Skupštine KS uz Prijedlog odluke o imenovanju novog Nezavisnog odbora.\nUz Prijedlog Budžeta KS za 2022. godinu, kao najznačajnije tačke, na ovoj sjednici će biti riječi i o Programu rada i finansijskom planu Kliničkog centra Univerziteta u Sarajevu za 2021. godinu, kao i o izmjenama Statuta Zavoda zdravstvenog osiguranja KS.\nKolegij je prihvatio prijedlog Ministarstva zdravstva KS da se, usljed pogoršanja epidemiološke situacije i enormnog povećanja zaraženih koronavirusom, a u skladu i sa važećom naredbom Federalnog kriznog štaba i ograničenog okupljanja u zatvorenom prostoru do 30 osoba.\nSjednica će biti održana online.\nTags: Federacija BiH, Ponder 2, sjednica, skupština ks, Vlada KS\nSveštenik tek što je dobio službu usmrtio 16-godišnjeg dječaka\nDva policajca MUP-a RS uhapšena zbog primanja mita i zloupotrebe položaja


Slaba informisanost žena o Zajedničkoj poljoprivrednoj politici EU - POLJOPRIVREDNIK specijalizovani list za selo\nSlaba informisanost žena o Zajedničkoj poljoprivrednoj politici EU\nDatum kreiranja petak, 22 februar 2019 15:39\n"Šta ne znamo o zajedničkoj poljoprivrednoj politici EU" bila je tema istraživanja koju je nedavno sprovela Ženska ruralna mreža Vojvodine u pet sela u Vojvodini. Ispitano je oko 100 žena u mestima Tavankut, Torak, Belo Blato, Grgurevci i Srpski Itebej, a rezultati ovog istraživanja, koje je obuhvatilo 20 pitanja u vezi ZPP publikovani su u brošuri predstavljenoj na današnjem sastanku održanom u Privrednoj komori Vojvodine.\nCilj istraživanja, kako je rekla Olivera Radvanović, koordinatorka Ženske ruralne mreže Vojvodine, bio je da se ustanovi koliko žene u vojvođanskim selima u kojima postoje udruženja znaju o ZPP što je važno s obzirom na to da se većina seoskih žena bavi upravo poljoprivredom i one predstavljaju ključ opstanka sela.\nRezultati istraživanja pokazali su da žene malo ili nimalo znaju o tome šta ih očekuje kada jednom postanemo deo EU, kao ni kakvu vrstu pomoći će moći da ostvare iz evropskih fondova. Među pitanjima koja su postavljena bilo je i pitanje da li znaju na koja dva stuba počiva ZPP, a 97 odsto ispitanica nije znalo odgovor. To praktično znači da nisu upoznate sa sistemom pomoći koja se iz evropske kase daje poljoprivrednicima bilo kroz direktna davanja, bilo podsticanjem ruralnog razvoja. Nizak nivo informisnosti pokazale su i kada je u pitanju poznavanje sistema za određivanje proizvoda posebnog kvaliteta kao što su zaštićena oznaka kvaliteta, zaštićena oznaka geografskog porekla, garantovano tradicionalni specijalitet ili oganski proizvod.\nTo nije dobro jer, kao je istakla uvodničar Aleksandra Milić, novinar lista "Poljoprivrednik", upavo ovi proizvodi sa dodatom vrednošću jesu ono što može da se proizvede na malom posedu i donese prepoznatljivost i ekonomsku dobit za lokalnu zajednicu.\nO podršci Pokrajinskog sekretarijata za poljoprivredu, vodoprivredu i šumarstvo na skupu je govorio pomoćnik sekretara Marko Rovčanin. On je istakao da Pokrajinska Vlada ima velik broj konkursa koji su namenjeni podršci poljoprivrednicima, kao i da su žene u tim konkursima prepoznate kao posebna kategorija koja ostvaruje veći povrat sredstava, ali i dodatne bodove prilikom apliciranja.\nUčesnicima skupa obratila se sekretar Udruženja za poljoprivredu PKV Jelena Drobnjak, a prisustvovale su mu i žene iz udruženja koja su učestvovala u istraživanju. One su tom prilikom izrazile spremnost da uče i unapređuju svoj položaj i tražile su da se pronađe način za njhovo bolje informisanje i blagovremeno obaveštavanje o svemu što je važno za ruralni razvoj. Učestovala je i Bljana Viduka iz novosadskog EU info pointa koji je obezbedio brošure sa objašnjenjem šta predstavlja i zašto je značajna ZPP. Bile su prisutne i direktorica i glavna i odovorna urednica Poljoprivrednika dr Gordana Radović i Julkica Crnobarac, kao i predstavnice Info tim logistike, elektronskog tržišta poljoprivrednih proizvoda.\nUčesnici skupa su se složili da je potrebno bolje informisanje stanovništva u ruralnim sredinama kako bi što uspešnije koristili mogućnosti koje su im već sada na raspolaganju ili će im biti u budućnosti. Posebno je naglašena važnost udruživanja i elektronskog opismenjavanja zbog lakšeg ostvarivanja zajedničkih ciljeva.\nŽenska ruralna mreža Vojvodine koja je organizovala ovaj skup u saradnji sa PKV trenutno ima 17 članica, odnosno ženskih udruženja sa teritorije Vojvodine.


U Pančevu organizovan svečani prijem podoficira u vojnu službu -\n23. oktobra 2020.0115\nNakon čitanja naredbe o unapređenju i dodeli stimulativnih mera, ministar Vulin uručio je poklon – ručni sat najboljem učeniku 47. klase Srednje stručne vojne škole vodniku Ljubomiru Miljkoviću.\nMiljković: veliki dan za sve podoficire i nove vodnike\nGovoreći u ime svoje klase, najbolji učenik 47. klase Srednje stručne vojne škole vodnik Ljubomir Miljković naglasio je da je za sve njih danas veliki dan, prekretnica, kraj perioda u kome su dali sve od sebe da savladaju izazove obrazovanja i svakog vida spremnosti za jedan od najčasnijih životnih poziva – a to je služenje svom narodu i otadžbini, koji im tek predstoji. On je, takođe, izrazio nadu, da će biti dostojni naslednici slavnih predaka, njihove hrabrosti i odvažnosti.\nPrema rečima načelnika Štaba Komande za obuku pukovnika Nikole Dejanovića, danas je u prvi podoficirski čin promovisano 98 polaznika 15. klase Osnovnog kursa za podoficire, a zajedno sa njima u čin vodnika unapređena su 42 učenika 47. klase Srednje stručne vojne škole „1300 kaplara“, čime se, kako je dodao, nastavlja tradicija postojanja te škole koja je prekinuta davne 1995. godine.\nRelated tags : aleksandar vulindragoljub šikmankasarna stevica jovanovićljubomir miljkovićnikola dejanovićpančevo\n27. novembra 2020., 07:17


Opasni koronavirus stigao je i do Madrida, u kome su ovog jutra lokalne vlasti saopštile da su utvrđena dva slučaja pacijenata zaraženih ovim virusom.\nZa jednog je istaknuto da je "nedavno bio na severu Italije", te da se sam javio lekarima kada je osetio simptome - kašalj i temperaturu, ali o drugome nema podrobnijih informacija, osim saopštenja nadležnih službi u 9.45 da je potvrđen taj, novi slučaj zaražene osobe.\nSalvador Ilja, španski ministar zdravlja, na konferenciji povodom novonastale situacije u vezi sa koronavirusom\nZa prvopomenutu osobu medicinske ekipe su utvrdile da je u pitanju prvi zaraženi pacijent u Madridu, osmi u Španiji, a da je dosad urađeno preko 300 testiranja, kako je to istakao zdravstveni savetnik pri upravi španske prestonice, Enrike Ruis Eskudero, a prenosi "As".\nA "As", dnevni sportski list, počeo je iz minuta u minut da prati ovu zdravstvenu situaciju, jer je upravo Madrid mesto večerašnjeg velikog fudbalskog okršaja između Reala i aktuelnog šampiona Premijer lige, Mančester sitija.\nNa toj utakmici se očekuje da trener "kraljevića" Zinedin Zidan ukaže šansu u napadu i našem reprezentativcu Luki Joviću, ali je pitanje šta će se sve u nastavku dana dešavati u glavnom gradu Španije, imajući u vidu nove otkrivene slučajeve zaraženih koronavirusom.